cyanic-selkie/wikianc huggingface dataset:
ശിവ് നിവാസ് പാലസ്
ഉദയ്പൂർ-ചിത്തോർ റയിൽ പാതയിൽ ബോംബെയിൽനിന്ന് 1,115 കി. മീ. ദൂരെ സമുദ്രനിരപ്പിൽ നിന്ന് 600 മീ. ഉയരത്തിലാണ് ഇതു സ്ഥിതിചെയ്യുന്നത്. നഗരത്തിനെ ചുറ്റി വനപ്രദേശങ്ങളാണ്. പ്രാചീനനഗരം കോട്ടമതിലിനാലും അതിനെ ചുറ്റിയുള്ള അഗാധമായ കിടങ്ങിനാലും സം‌‌രക്ഷിതമായിരുന്നു. കോട്ട ഇന്നും നിലനിന്നുപോരുന്നു. നഗരത്തിലെ ഏറ്റവും ഉയർന്ന ഭാഗത്ത് മഹാറാണാപ്രാസാദം, യുവരാജഗൃഹം, സർദാർ ഭവനം തുടങ്ങി രാജകാലപ്രഭാവം വിളിച്ചോതുന്ന രമ്യഹർമ്മ്യങ്ങളും പ്രസിദ്ധമായ ജഗന്നാഥക്ഷേത്രവും സ്ഥിതിചെയ്യുന്നു. ഇവയുടെ പ്രതിബിംബങ്ങൾ സമീപത്തുള്ള പിച്ചോള തടാകത്തിൽ പ്രതിബിംബിക്കുന്നത് മനോഹരമായ് കാഴ്ച്ചയാണ്. തടാകമധ്യത്ത് യജ്ഞമന്ദിരം, ജലവാസഗൃഹം എന്നിങ്ങനെ രണ്ടു വസ്തുശില്പങ്ങൾ നിർമ്മിക്കപ്പെട്ടിരിക്കുന്നു.
1568-ൽ അക്ബർ ചിത്തോർ പിടിച്ചടക്കിയതിനെ തുടർന്ന് റാണാ ഉദയസിംഹൻ നിർമ്മിച്ച ഗിരി പ്രകാരമാണ് ഇന്നത്തെ ഉദയ്പൂർ ആയിതീർന്നത്. ഇപ്പോൾ വലിപ്പംകൊണ്ട് രാജസ്ഥാനിലെ നാലാമത്തെ നഗരമാണിത്. സ്വർണം, വെള്ളി, ദന്തം എന്നിവകൊണ്ടുള്ള ആഭരണങ്ങൾ, മറ്റ് അലങ്കാര വസ്തുക്കൾ, കസവു വസ്ത്രങ്ങൾ, വാൾ, കഠാരി തുടങ്ങിയ ആയുധങ്ങൾ എന്നിവയുടെ നിർമ്മാണത്തിനു ഉദയ്പൂർ പ്രശസ്തമാണ്. അടുത്തകാലത്തായി ചെറുകിട വ്യവസായങ്ങൾ അഭിവൃദ്ധിപ്പെട്ടിട്ടുണ്ട്. ഈ മേഖലയിലെ വിദ്യാഭ്യാസ സംസ്കാര കേന്ദ്രമെന്ന നിലയിലും ഉദയ്പൂർ പ്രാധാന്യമർഹിക്കുന്നു.
ഗസ്റ്റ്ഹൗസ്
ഗസ്റ്റ്ഹൗസ് ആയിരുന്ന കാലയളവിൽ അനവധി രാജകീയ കൂട്ടായ്മകൾക്കും വിഐപി അതിഥികളുടെ സന്ദർശനങ്ങൾക്കും ഗസ്റ്റ്ഹൗസ് വേദിയായി. 1905-ൽ യുകെ-യിലെ ജോർജ്ജ് അഞ്ചാമനും വെയിൽസ് രാജകുമാരൻ എഡ്വാർഡും ഇവരിൽ ഉൾപ്പെടുന്നു.
1955-ൽ മേവർ രാജപദവിയിൽ ഭഗവത് സിംഗ് എത്തുന്ന സമയത്ത് രാജകീയ വസതികളുടെ പരിപാലനത്തിൻറെ ചെലവ് രാജ കുടുംബത്തിനു കൂടുതൽ കൂടുതൽ ബുദ്ധിമുട്ടേറിയ വിഷയമായി, പ്രത്യേകിച്ചും സിറ്റി പാലസ്. ലേക്ക് പാലസിനെ വരുമാനമുണ്ടാക്കുന്ന ഹോട്ടലാക്കി മാറ്റിയ ശേഷം അദ്ദേഹം ശിവ് നിവാസിനേയും ഫതെ പ്രകാശ്‌ പാലസിനേയും ആഡംബര പൈതൃക ഹോട്ടലുകളാക്കി മാറ്റാൻ തീരുമാനിച്ചു. 4 വർഷത്തെ പരിവർത്തനങ്ങൾക്കു ശേഷം 1982-ൽ ശിവ് നിവാസ് ഹോട്ടൽ പ്രവർത്തനം ആരംഭിച്ചു.
ഹോട്ടൽ
അകത്തെ കോർട്ട്യാർഡിൽ നടുക്കുള്ള മാർബിൾ പൂളിനു ചുറ്റും അർത്ഥവൃത്താകൃതിയിൽ 3 നിലകളിലായിട്ടാണ് പാലസ് ക്രമീകരിച്ചിട്ടുള്ളത്. പ്രാചീന രജ്പുത് നിർമ്മാണശൈലിയിലാണ് പാലസ് നിർമിച്ചിരിക്കുന്നത്. പാലസിൻറെ അകത്ത് ഐവറി, മദർ-ഓഫ്-പേൾ ഇനലെ വർക്ക്‌, ഗ്ലാസ് മൊസ്സൈക്, ഫ്രെസ്കോ എന്നിവയുണ്ട്. ഇവയിൽ മിക്കതും ഫ്രെസ്കോ പെയിന്റിംഗും ഗ്ലാസ്‌-മൊസ്സൈക് കലയും പഠിക്കാൻ വേണ്ടി ഇംഗ്ലണ്ടിലേക്ക് മഹാറാണ അയച്ച ഖാജ ഉസ്താദും കുണ്ടൻ ലാലും നിർമിച്ചവയാണ്.
ആദ്യം നിർമിച്ചപ്പോൾ പാലസിൽ 9 സ്യൂട്ട് മുറികൾ ഉണ്ടായിരുന്നു, എല്ലാം താഴത്തെ നിലയിൽ തന്നെ ആയിരുന്നു. ഹോട്ടലാക്കി പരിവർത്തനം ചെയ്ത സമയത്ത് പുതിതായി നിർമിച്ച രണ്ടാമത്തെ നിലയിൽ 8 അപ്പാർട്ട്മെന്റുകൾ കൂടി ചേർക്കപ്പെട്ടു. ഇപ്പോൾ 19 ഡീലക്സ് മുറികളും, 8 ടെറസ് സ്യൂട്ടുകളും, 6 റോയൽ സ്യൂട്ടുകളും 3 ഇമ്പീരിയൽ സ്യൂട്ടുകളുമടക്കം 36 അതിഥി മുറികളാണുള്ളത്.
സൗകര്യങ്ങൾ
ശിവ് നിവാസ് പാലസ് ഹോട്ടലിലുള്ള സൗകര്യങ്ങളിൽ ഉള്പ്പെടുന്നവ ഇവയാണ്:
പ്രാഥമിക സൗകര്യങ്ങൾ:
പുറത്തേക്കുള്ള കണ്ണികൾ
വർഗ്ഗം:രാജസ്ഥാനിലെ കൊട്ടാരങ്ങൾ
പുരാതന റോമൻ വാസ്തുവിദ്യ
പൗരാണിക യവന വാസ്തുവിദ്യയുടെ ഏതാനും ആശയങ്ങൾ ഉൾക്കൊണ്ട്, പുരാതാന റോമിൽ ആവിർഭവിച്ച ഒരു പുതിയ വാസ്തുവിദ്യയാണ് പുരാതന റോമൻ വാസ്തുവിദ്യ (Ancient Roman architecture). സാങ്കേതികവിദ്യയും ഇവർ കെട്ടിട നിർമ്മാണത്തിൽ പരമാവധി പ്രയോജനപ്പെടുത്തിയിരുന്നു. പാക്സ് റൊമാന കാലഘട്ടത്തിൽ റോമൻ സാമ്രാജ്യത്തിൽ ഉടനീളം ഈ വാസ്തുശൈലി വ്യാപകമായിരുന്നു.
പശ്ചാത്തലം
ഉയർന്ന സാമ്പത്തിക ചുറ്റുപാടും നഗരങ്ങളിലെ അധിക ജനസാന്ദ്രതയും പുരാതന റോമക്കാരെ അവരുടെതായ ഒരു പുതിയ വാസ്തുശൈലിയുടെ തുടക്കത്തിന് വഴിതെളിച്ചു. ഖഗോളങ്ങളുടെയും(വളവുമച്ച്,vault) കമാനങ്ങളുടെയും ഉപയോഗവും അതോടൊപ്പം നിർമ്മാണസാമഗ്രികളുടെ സ്വഭാവസവിശേഷതകളെ കുറിച്ചുള്ള ഗഹനമായ അറിവും, ഗാംഭീര്യദ്യോതകമായ കെട്ടിടങ്ങളുടെ നിർമ്മാണത്തിൽ അഭൂതപൂർവ്വമായ നേട്ടം കൈവരിക്കാൻ റോമക്കാരെ സഹായിച്ചു. റോമൻ അക്ക്വാഡക്റ്റുകൾ, ഡയക്ലീഷൻ(Diocletian), ക്യാരകല്ല എന്നീ സ്നാനഘട്ടങ്ങൾ, കൊളോസിയം തുടങ്ങിയവ ചില ഉദാഹരണം. ഇന്ന് അവശേഷിക്കുന്ന നിർമിതികൾ മിക്കവയും ഏകദേശം പൂർണമായവയാണ് വടക്കൻ സ്പെയ്നിലെ ലൂഗോ നഗത്തിന്റെ ചുറ്റുമതിലുകൾ അത്തരത്തിലൊന്നാണ്.
പൊതു ആവശ്യങ്ങളെ തൃപ്ത്തിപ്പെടുത്താനും പൊതു ജനങ്ങളിൽ മതിപ്പുളവാക്കാനും ഉതകുന്ന രീതികളാണ് പ്രാചീന റോമക്കാർ കെട്ടിടനിർമ്മാണത്തിന് അവലംബിച്ചത്. ഈ ലക്ഷ്യങ്ങൾ നേടിയെടുക്കാൻ റോമക്കർ, യവനരുടെ നിർമ്മാണ-കലാസൗന്ദര്യബോധ സിദ്ധതത്ത്വങ്ങളിൽ മാത്രമായി വാസ്തുവിദ്യയെ പരിമിതപ്പെടുത്തിയില്ല.റോമിലെ പാൻതിയോൺ ഇതിനുദാഹരണമായ് കണക്കാക്കാം. നൂറ്റാണ്ടുകളോളം പ്രവർത്തിച്ചിരുന്ന ഈ മന്ദിരം ഇന്ന് ഒരു സംരക്ഷിത സ്മാരക നിർമിതിയാണ്. പടിഞ്ഞാറൻ അർദ്ധഗോളത്തിലെ തന്നെ പല പൗരാണിക പൊതുകെട്ടിടങ്ങൾക്കും പ്രചോദനമായിരുന്നു പാൻതിയോൺ.
കമാനങ്ങളും കുംഭഗോപുരങ്ങളും
സിമന്റ് കണ്ടുപിടിച്ചത് റോമക്കാരാണ്. സിമന്റും കല്ലുകളും ഉൾപ്പെടുത്തിയുള്ള നിർമിതികളാണ് പുരാതന റോമൻ വാസ്തുവിദ്യയെ പറ്റു പ്രാചീന വാസ്തുവിദ്യകളിൽനിന്നും വ്യത്യസ്തമാക്കുന്നത്. റോമൻ അക്ക്വാഡക്റ്റുകളിൽ കമാനങ്ങളുടെ സാധ്യതകൾ ഇവർ പ്രയോജനപ്പെടുത്തിയിരുന്നു. സാമ്രാജ്യത്തിലുടനീളം ധാരാളം അക്ക്വാഡക്റ്റുകൾ റോമക്കാർ പണീതീർത്തു. റോം നഗരത്തിൽ തന്നെ 11-ഓളം അക്ക്വാഡക്റ്റുകൾ ഉണ്ടായിരുന്നു. അക്വാ ക്ലോദിയ, അനിയോ നോവുസ് എന്നിവ റോമാനഗരത്തിലെ രണ്ട് അക്ക്വാഡക്റ്റുകളുടെ പേരുകളാണ്.
പുറത്തേക്കുള്ള കണ്ണികൾ
വർഗ്ഗം:വാസ്തുകലാശൈലികൾ
അക്വ വിറ്റ
വലത്ത്‌|ലഘുചിത്രം| 1512-ൽ ഹൈറോണിമസ് ബ്രൺ‌സ്വിഗ് എഴുതിയ ലിബർ ഡി ആർട്ട് ഡിസ്റ്റിലാൻഡിയിൽ നിന്നുള്ള അക്വാ വിറ്റെയ്ക്കുള്ള വാറ്റിയെടുക്കൽ ഉപകരണത്തിന്റെ ചിത്രീകരണം. എത്തനോളിന്റെ ഒരു പൂരിത ജലീയ ലായനി യുടെ പുരാതനനാമമാണ് അക്വ വിറ്റ ( "water of life" എന്നതിന്റെ ലാറ്റിൻ ). ഈ പദം മധ്യകാലഘട്ടത്തിലും നവോത്ഥാന കാലത്തും വ്യാപകമായി ഉപയോഗിച്ചിരുന്നുവെങ്കിലും അതിന്റെ ഉത്ഭവം വളരെക്കാലം മുൻപുതന്നെയായിരുന്നു. പുരാതന റോം കീഴടക്കിയ പ്രദേശങ്ങളിലുടനീളം ഈ ലാറ്റിൻ പദം വൈരുദ്ധ്യാത്മക രൂപങ്ങളിൽ കാണപ്പെടുന്നു. സാധാരണയായി, സ്വേദനം നടത്തിയുണ്ടാക്കുന്ന ഉൽപ്പന്നങ്ങളെ അക്വ വിറ്റ എന്ന പദം കൊണ്ട് വിശേഷിപ്പിരുന്നുവെങ്കിലും, പിന്നീട്,  ലഹരിപാനീയങ്ങളെ ഉദ്ദേശിച്ചാണ് ഉപയോഗിക്കപ്പെട്ടത്.
വീഞ്ഞ് വാറ്റിയാണ് അക്വാ വീറ്റ സാധാരണയായി തയ്യാറാക്കിയിരുന്നത്. ഇംഗ്ലീഷിൽ  ഇതിനെ "സ്പിരിറ്റ്സ് ഓഫ് വൈൻ" എന്ന് വിളിക്കാറുണ്ട്.
ബാഹ്യ ലിങ്കുകൾ
വർഗ്ഗം:ആൽകെമിക്കൽ പദാർത്ഥങ്ങൾ വർഗ്ഗം:മദ്യം
ലാ പ്ലാറ്റായിലെ യുദ്ധം
1958 ജൂലൈ 11 മുതൽ ജൂലൈ 21 വരെ ക്യൂബയിലെ ലാ പ്ലാറ്റയിൽ 26ജൂലൈ മൂവ്മെന്റും, ബാറ്റിസ്റ്റയുടെ സേനയും തമ്മിൽ നടന്ന യുദ്ധമാണിത്. ക്യൂബയിലെ ഏകാധിപതി ഫുൾജെൻസിയോ ബാറ്റിസ്റ്റയെ അധികാരത്തിൽ നിന്നും പുറത്താക്കാൻ ഫിദൽ കാസ്ട്രോയുടെ നേതൃത്വത്തിൽ 26ജൂലൈ മൂവ്മെന്റ് എന്ന സംഘടനയിലെ അംഗങ്ങൾ ഗ്രന്മ എന്ന പായ്ക്കപ്പലിൽ  ക്യൂബയിൽ വന്നിറങ്ങി. ഈ മുന്നേറ്റം നേരത്തേ അറിഞ്ഞ ബാറ്റിസ്റ്റയുടെ സൈന്യാധിപൻ മേജർ കാന്റില്ലോ, വിമതർക്കു നേരെ കടുത്ത ആക്രമണം തന്നെ തുടങ്ങി വെച്ചു. വിമതസേനാംഗങ്ങൾ ഒളിച്ചിരിക്കാൻ സാധ്യതയുള്ള സിയറ മിസ്ത്ര മലനിരകൾ കേന്ദ്രീകരിച്ചായിരുന്നു, ആക്രമണം.
ദീർഘമായ യാത്ര കഴിഞ്ഞ് ക്ഷീണിച്ചിരുന്ന സേനാംഗങ്ങൾക്കു നേരെയായിരുന്നു ഈ സൈനിക നീക്കം. 26ജൂലൈ മൂവ്മെന്റും ശക്തമായി തന്നെ ബാറ്റിസ്റ്റയുടെ സേനയെ നേരിട്ടു. അതിശക്തമായ യുദ്ധത്തിനൊടുവിൽ വിജയം 26ജൂലൈ മൂവ്മെന്റിനൊപ്പമായിരുന്നു. ബാറ്റിസ്റ്റയുടെ സൈന്യം വിമതർക്കു മുന്നിൽ അടിയറവു പറഞ്ഞു.
പശ്ചാത്തലം
കാന്റിലോയുടെ പുതിയ തന്ത്രം, സിയറ മിസ്ത്ര മലനിരകളെ ആകാശമാർഗ്ഗേണ ആക്രമിക്കുക എന്നതായിരുന്നു. 18ആം ആർമി ബറ്റാലിയനേയാണ് കാന്റിലോ ഇതിനു വേണ്ടി ചുമതലപ്പെടുത്തിയത്. 18ആം ബറ്റാലിയൻ യുദ്ധം തുടങ്ങുമ്പോൾ, ക്യൂബൻ 17ആം ബറ്റാലിയൻ വടക്കു ദിശയിൽ നിന്നും മലനിരകളുടെ ആക്രമണത്തിൽ പങ്കുചേരും ഇതായിരുന്നു പദ്ധതി.
യുദ്ധം
1958 ജൂലൈ 11 നാണ് ക്യൂബൻ 18ആം ബറ്റാലിയൻ ആക്രമണം തുടങ്ങിയത്. 500 പൗണ്ട് ഭാരവും, മാരപ്രഹരശേഷിയുള്ളതുമായ ബോംബുകളാണ് ക്യൂബൻ സൈന്യം ഉപയോഗിച്ചിരുന്നത്. കൂടാതെ നാപാം ബോംബുകളുമുണ്ടായിരുന്നു. 26ജൂലൈ മൂവ്മെന്റും പ്രതിരോധ നടപടികൾ തുടങ്ങി. ക്യൂബൻ പട്ടാളം പ്രതീക്ഷിച്ചിരുന്നതിൽ നിന്നും വിരുദ്ധമായി മലനിരകളുടെ എല്ലാ ഭാഗത്തുനിന്നും ആണ് അവർ ആക്രമിക്കപ്പെട്ടത്. അപ്രതീക്ഷിതമായ ഈ മുന്നേറ്റത്തിൽ നിന്നും രക്ഷനേടാനായി കുഴികൾ കുത്തി അതിൽ ഒളിച്ചിരുന്നു സഹായം അഭ്യർത്ഥിക്കാനേ അവർക്കു കഴിഞ്ഞുള്ളു. കരുതൽ സേനയായി നിറുത്തിയിരുന്ന 200 ഓളം പട്ടാളക്കാരോട് ഫിദലിന്റെ സൈന്യത്തെ പിന്നിൽ നിന്നും ആക്രമിക്കാൻ കാന്റില്ലോ ഉത്തരവിട്ടു. എന്നാൽ ഈ സേനയും ക്യൂബൻ 18ആം ബറ്റാലിയനു പിന്നിലായി നിലത്തിറങ്ങാനേ കഴിഞ്ഞുള്ളു. ഫലത്തിൽ പുതിയ 200 പട്ടാളക്കാർക്കും 26ജൂലൈ മൂവ്മെന്റിന്റെ സൈന്യത്തിനെതിരേ ഒന്നും തന്നെ ചെയ്യാൻ കഴിഞ്ഞില്ല. നിഷ്ഫലമായ ഒരു ശ്രമമായിരുന്നു അത്. പിന്നീടുണ്ടായേക്കാവുന്ന എല്ലാ മുന്നേറ്റങ്ങളും പ്രതിരോധിക്കാൻ ഫിദലിന്റെ സേന തയ്യാറെടുപ്പുകൾ തുടങ്ങിയിരുന്നു. പട്ടാളം മുന്നേറാൻ സാദ്ധ്യതയുള്ള എല്ലാ വഴികളിലും അവർ മൈനുകൾ വിതച്ചു, ഗതാഗത സൗകര്യങ്ങൾ താറുമാറാക്കി.
അവലംബം
വർഗ്ഗം:ക്യൂബൻ വിപ്ലവം വർഗ്ഗം:യുദ്ധങ്ങൾ
ഹെറോകു
വിവിധ പ്രോഗ്രാമിങ്ങ് ഭാഷകളെ പിന്തുണയ്ക്കുന്ന ഒരു ക്ലൗഡ് പ്ലാറ്റ്‌ഫോം ആസ് എ സെർവ്വീസ് ദാതാവാണു ഹെറോകു. ആദ്യം നിലവിൽ വന്ന ക്ലൗഡ് കമ്പ്യൂട്ടിങ്ങ് പശ്ചാത്തലങ്ങളിലൊന്നാണിത്. 2007ൽ ആരംഭിച്ചപ്പോൾ റൂബി ഭാഷ മാത്രമേ ഹെറോകു പിന്തുണയ്ക്കുകയുണ്ടായിരുന്നുള്ളൂ. പിന്നീട് ജാവ, പൈത്തൺ, പി.എച്ച്.പി., ക്ലോഷർ, സ്കേല, നോഡ്.ജെഎസ്, ഗോ മുതലായവയും പിന്തുണച്ചു തുടങ്ങി. മിക്ക ഭാഷകൾക്കു വേണ്ടിയും ഈ സവിശേഷതകൾ ലഭ്യമായതിനാൽ ഒരു ഡെവലപ്പർമാർക്ക് ഹെറോക്കു ഒരു പോളിഗ്ലോട്ട് പ്ലാറ്റ്ഫോമാണെന്ന് പറയപ്പെടുന്നു. 2010 ൽ സെയിൽസ്ഫോം 212 മില്യൺ ഡോളറിന് ഹെറോകുവിനെ ഏറ്റെടുത്തു.
ചരിത്രം
ജെയിംസ് ലിൻഡൻബോം, ആദം വിഗ്ഗിൻസ്, ഓറിയോൺ ഹെൻറി എന്നിവർ റാക്ക് എന്നറിയപ്പെടുന്ന റൂബി പ്രോഗ്രാമിംഗ് പ്ലാറ്റ്‌ഫോമുമായി പൊരുത്തപ്പെടുന്ന പ്രോജക്റ്റുകൾക്ക് വേണ്ടിയാണ് ഹെറോകു വികസിപ്പിച്ചെടുത്തത്. ഇതിന്റെ പ്രോട്ടോടൈപ്പ് വികസിപ്പിക്കുന്നതിന് ഏകദേശം ആറ് മാസമെടുത്തു. പിന്നീട്, പല ആപ്പ് ഡെവലപ്പർമാരും അവരുടെ സ്വന്തം ഉപകരണങ്ങളും എൺവയൺമെന്റും ഉപയോഗിച്ചതിനാൽ ശരിയായ ഉപഭോക്താക്കളുടെ അഭാവം മൂലം ഹെറോക്കു തിരിച്ചടി നേരിട്ടു. 2009 ഒക്ടോബറിൽ, ബൈറോൺ സെബാസ്റ്റ്യൻ ഹെറോക്കു സിഇഒ ആയി ചേർന്നു. 2010 ഡിസംബർ 8-ന്, സെയിൽസ്ഫോഴ്സ്.കോം(Salesforce.com)-ന്റെ പൂർണ്ണ ഉടമസ്ഥതയിലുള്ള ഒരു ഉപസ്ഥാപനമായി ഹെറോക്കുവിനെ സെയിൽസ്ഫോഴ്സ്.കോം ഏറ്റെടുത്തു. ജൂലൈ 12, 2011-ന്, റൂബി പ്രോഗ്രാമിംഗ് ഭാഷയുടെ ചീഫ് ഡിസൈനറായ യുകിഹിറോ "മാറ്റ്സ്" മാറ്റ്സുമോട്ടോ, റൂബിയുടെ ചീഫ് ആർക്കിടെക്റ്റായി കമ്പനിയിൽ ചേർന്നു. അതേ മാസം തന്നെ, ഹെറോക്കു നോഡ്.ജെഎസ്, ക്ലോഷർ എന്നിവയ്ക്കുള്ള പിന്തുണ ചേർത്തു. 2011 സെപ്തംബർ 15-ന് ഹെറോക്കുവും ഫേസ്ബുക്കും ചേർന്ന് ഫേസ്ബുക്കിനായുള്ള ഹെറോക്കു അവതരിപ്പിച്ചു. നിലവിൽ ഹെറോക്കു അതിന്റെ സ്റ്റാൻഡേർഡ് പോസ്റ്റ്ഗ്രേഎസ്ക്യുഎൽ കൂടാതെ റെഡിസ്(Redis) ഡാറ്റാബേസുകളെ[ പിന്തുണയ്ക്കുന്നു.
അവലംബം
വർഗ്ഗം:ക്ലൗഡ് പശ്ചാത്തലങ്ങൾ
സൂറിനാം തവള
പിപ്പിഡൈ കുടുംബത്തിൽപ്പെട്ട ഒരിനം പേക്കാന്തവളയാണ് സൂറിനാം തവള(ഇംഗ്ലീഷ്:Surinam Toad അഥവാ Star Fingered Toad). സൂറിനാം തവളകളെ പിപ്പിനൈ(Pipinae) എന്ന ഉപകുടുംബത്തിലെ പിപ്പ(Pipa) എന്ന ജനുസ്സിലാണുൾപ്പെടുത്തിയിരിക്കുന്നത്. തെക്കെ അമേരിക്കയുടെ വടക്കൻ പ്രദേശങ്ങളിലാണ് ഇവയെ കൂടുതലായും കണ്ടു വരുന്നത്. പിപ്പിഡൈ കുടുംബത്തിൽപ്പെട്ട മറ്റിന്നം തവളകളെ പ്പോലെ ഇവയും വെള്ളത്തിൽ മാത്രമാണ് കഴിയുന്നത്.
ശരീര ഘടന
കാഴ്കയിൽ ഈ തവളകൾക്ക് ഒരു ഇലയോടാണ് സാദൃശ്യം. പരന്ന ശരീരത്തിൽ തവിട്ട് പുള്ളികൾ ധാരാളമായി കാണാം. വിസ്താരമുള്ള കാലുകളിൽ അംഗുലചർമ്മം വിരലുകളോട് ഒട്ടി ഇരിക്കുന്നു, ചെറിയ വിരലുകളിൽ ഈ അംഗുലചർമ്മം ചേർന്നിരിക്കുന്നതിനാൽ ഒരു നക്ഷത്രത്തിനോട് സാദൃശ്യം തോനിപ്പിക്കും. 20 സെന്റിമീറ്റർ വരെ വലിപ്പം വയ്ക്കാറുണ്ട്.
പ്രത്യുത്പാദനം
സവിശേ​ഷമായ ഒരു പ്രത്യുത്പാദന രീതിയാണ് സൂറിനാം തവളകൾക്കുള്ളത്. മറ്റു തവളകളെപ്പോലെ കരഞ്ഞ് ശബ്ദമുണ്ടാക്കിയല്ല ഈ തവളകൾ ഇണയെ ആകർഷിക്കുന്നത്. പൊതുവെ ജലത്തിൽ കഴിയുന്ന ഇവ തുളച്ചുകയറുന്ന ക്ലിക് ശബ്ദത്തോ​ടെ ജിഹ്വാസ്ഥിപരമായ എല്ല് വെള്ളത്തിൽ​ വേ​ഗത്തിൽ നീക്കിയാണ് ഇണയെ ആകർഷിക്കുന്നത്. ഇണചേരുന്ന സമയം വെള്ളത്തിലുണ്ടാകുന്ന ഓളങ്ങളിൽ പെൺതവളകൾ 3-10 മുട്ടകളിടുന്നു. ആൺ തവളകളുടെ വെള്ളത്തിലൂടെയുള്ള സഞ്ചാരത്തിന്റെ ഫലമായി ഈ മുട്ടകൾ പെൺ തവളയുടെ പുറത്തെ ത്വക്കിൽ പറ്റിചേരുന്നു. ഈ മുട്ടകളെ തൊക്കിലുള്ള ഒരു ആവരണം മൂടപ്പെടുകയും ചെയ്യുന്നു. ഈ അവരണത്തിനുള്ളിൽ മുട്ടകൾ ദിനങ്ങളോളം സൂക്ഷിക്കപ്പെടുന്നു. ഈ മുട്ടകൾ തവളയുടെ പുറത്തിരിക്കുന്നതിന് തേ​ൻകൂടിന്റെ രൂപത്തിലാണ്. വാൽമാക്രികൾ വരെ ഈ കൂട്ടിനുള്ളിലിരുന്നാണ് സംരക്ഷിക്കുന്നത്, തവളകളായി ആണ് ഒരോ ജീവിയും ഈ കൂട് വിടുന്നത് ഏകദേശം രണ്ട് സെന്റിമീറ്റർ വരെ വലിപ്പം കാണും ഈ ചെറുതവളകൾക്ക്.
പുറത്തേക്കുള്ള കണ്ണികൾ
വർഗ്ഗം:തവളകൾ
മുള്ളക്കുറുമരുടെ ഭാഷ
thumb|250px|മുള്ളക്കുറുമരുടെ കുടി ഒരു പഴയ ചിത്രം വയനാട്ടിലെ ഒരു ആദിവാസി ഗോത്രവിഭാഗമാണ് മുള്ളക്കുറുമർ. മുള്ളക്കുറുമർ വേടരാജാക്കന്മാരുടെ പിന്മുറക്കാരാണെന്ന് വിശ്വസിക്കുന്നു. മലയാളമാണ് ഇവരുടെ ഭാഷ. വയനാട്ടിലെ പൂതാടി എന്ന സ്ഥലത്ത് ഉത്ഭവിച്ചവരാണ് തങ്ങളെന്നാണ് അവരുടെ വിശ്വാസം. ശിവൻ കിരാതന്റെ രൂപമെടുത്ത് നായാട്ടിന് പോയപ്പോൾ അനുഗമിച്ചവരുടെ പിൻഗാമികളാണ് തങ്ങളെന്ന് ഇവർ വിശ്വസിക്കുന്നു. കിരാതനെ അവർ പൂതാടി ദൈവമെന്നാണ് വിളിക്കുന്നത്. അവരുടെ കുലദൈവമാണ് കിരാതൻ. ആരിവില്ല് തമ്പായി, കരിയാത്തൻ, പൂതാടി ദൈവംങ്ങൾ(കിരാത ശിവനും പാർവ്വതിയും ഭൂതഗണങ്ങളും), കണ്ടൻവില്ലി, പാക്കംദൈവം, പുള്ളിക്കരിങ്കാളി, മകൾ കാളി, പൂമാല, പുലിച്ചിയമ്മ തുടങ്ങിയവരെല്ലാം ഇവരുടെ ആരാധനാ മൂർത്തികളാണ്.. ശിവന്റെ കിരാതരൂപം പാക്കത്തെയ്യമായും കെട്ടിയാടാറുണ്ട്. വാർഷിക ഉത്സവമായ ഉച്ചാൽ ഇന്നും മുള്ളുക്കുറുമർ പ്രാധാന്യത്തോടെ ആഘോഷിക്കുന്നു. ഉച്ചാലുകളിയാണ് പ്രധാന പരിപാടി. മകരം 30, കുംഭം1,2 എന്നിങ്ങനെ 3 ദിവസമായാണ് ഉച്ചാൽ ആഘോഷിക്കുന്നത്. കുറുവ ദ്വീപിനടുത്തുള്ള പാക്കമാണ് ഉച്ചാൽ ആഘോഷിക്കുന്ന പ്രധാന കുടി. സാമൂഹിക ജീവിതം നാല് കുലങ്ങളായാണ് മുള്ളക്കുറുമർ ജീവിക്കുന്നത്. വില്ലിപ്പകുലം, കാതിയകുലം, വേങ്കട കുലം, വടക്ക കുലം എന്നിവയാണിവ. 'കുടി' എന്നറിയപ്പെടുന്ന വീടുകളിൽ ഗോത്രജീവിതമാണ് ഇവർ നയിക്കുന്നത്. വൈക്കോൽ മേഞ്ഞ ഒറ്റമുറി വീടുകളാണ് 'കുടി'. ഭക്ഷണം പാകംചെയ്യുന്നതും ഉറങ്ങുന്നതുമെല്ലാം ഈ വീടുകളിലാണ്. കൃഷി, കന്നുകാലി വളർത്തൽ, നായാട്ട്, മീൻപിടുത്തം എന്നിവയാണ് മുഖ്യമായ ഉപജീവനമാർഗ്ഗങ്ങൾ. ( ഇപ്പോൾ ഈ അവസ്ഥക്ക് മാറ്റം വന്നിട്ടുണ്ട്)എടയൂർ, മടൂർ, കല്ലൂർ, കൂടല്ലൂർ, ഓടക്കുറ്റി, ചേമ്പുംകൊല്ലി, വെമ്പിലാത്ത്, വാകേരി, പ്ലാക്കൂട്ടം, മഞ്ഞളംകൈത, മഞ്ഞക്കണ്ടി, കക്കടം തുടങ്ങിയവയാണ് വാകേരിയിലെ മുള്ളക്കുറുമരുടെ അധിവാസ മേഖലകൾ ( അധിക വായനക്ക് ആദിവാസി സ്വയംഭരണത്തിൽനിന്ന് ദേശരാഷ്ട്ര പൗരത്വത്തിലേക്ക്  കെ. കെ ബിജു കാണുക)
നോർമൻ റോക്ക്‌വെൽ മ്യൂസിയം
നോർമൻ റോക്ക്‌വെല്ലിന്റെ കലയ്ക്കായി സമർപ്പിച്ചിരിക്കുന്ന മസാച്യുസെറ്റ്സിലെ സ്റ്റോക്ക്ബ്രിഡ്ജിലെ ഒരു ആർട്ട് മ്യൂസിയമാണ് നോർമൻ റോക്ക്‌വെൽ മ്യൂസിയം. ലോകത്തിലെ ഏറ്റവും വലിയ റോക്ക്‌വെൽ കലയുടെ ശേഖരമാണിത്.
ചരിത്രം
റോക്ക്വെൽ ജീവിതത്തിന്റെ അവസാന 25 വർഷം ജീവിച്ചിരുന്ന മസാച്യുസെറ്റ്സിലെ സ്റ്റോക്ക്ബ്രിഡ്ജിലാണ് 1969 ൽ മ്യൂസിയം സ്ഥാപിതമായത്. ആരംഭത്തിൽ ഓൾഡ് കോർണർ ഹൗസ് എന്നറിയപ്പെടുന്ന മെയിൻ സ്ട്രീറ്റിലെ ഒരു കെട്ടിടത്തിലാണ് സ്ഥിതിചെയ്തിരുന്നത്. മ്യൂസിയം 24 വർഷത്തിനുശേഷം നിലവിലെ സ്ഥലത്തേക്ക് മാറി. 1993 ഏപ്രിൽ 3 ന് ഇത് പൊതുജനങ്ങൾക്കായി തുറന്നു കൊടുത്തു. നിലവിലെ മ്യൂസിയം കെട്ടിടം രൂപകൽപ്പന ചെയ്തത് 2011 ഡ്രൈഹൗസ് സമ്മാന ജേതാവും ന്യൂ ക്ലാസിക്കൽ ആർക്കിടെക്റ്റുമായ റോബർട്ട് എ. എം. സ്റ്റെൻ ആണ്. മ്യൂസിയം ദിവസവും രാവിലെ 10:00 മുതൽ വൈകിട്ട് 5:00 വരെ തുറന്നിരിക്കും. ബുധനാഴ്ച ഒഴികെ.
ശേഖരം
റോക്ക്‌വെല്ലിന്റെ 574 കലാസൃഷ്ടികൾക്ക് പുറമേ നോർമൻ റോക്ക്‌വെൽ ആർക്കൈവ്‌സും മ്യൂസിയത്തിൽ ഉണ്ട്. ഒരു ലക്ഷത്തിലധികം വിവിധ ഇനങ്ങളുടെ ശേഖരം, അതിൽ ഫോട്ടോഗ്രാഫുകൾ, ഫാൻ മെയിൽ, വിവിധ ബിസിനസ്സ് രേഖകൾ എന്നിവ ഉൾപ്പെടുന്നു. 2014 ൽ, ഫേമസ് ആർട്ടിസ്റ്റ് സ്കൂൾ റോക്ക്വെല്ലിന്റെ പ്രോസസ് ഡ്രോയിംഗുകൾ ഉൾപ്പെടെ ആർക്കൈവുകൾ അതിന്റെ സ്ഥാപക ഫാക്കൽറ്റി അംഗങ്ങളിൽ ഒരാൾ (1948 ൽ) മ്യൂസിയത്തിലേക്ക് സംഭാവന ചെയ്തു.
മ്യൂസിയത്തിലെ റോക്ക്‌വെലിന്റെ രചനകളിൽ ഇവ ഉൾപ്പെടുന്നു:
അവാർഡുകളും ഗ്രാന്റുകളും
2008-ൽ മ്യൂസിയത്തിന് നാഷണൽ എൻ‌ഡോവ്‌മെന്റ് ഫോർ ദി ഹ്യൂമാനിറ്റീസിൽ നിന്ന് നാഷണൽ ഹ്യൂമനിറ്റീസ് മെഡൽ ലഭിച്ചു. 2016 ൽ മ്യൂസിയത്തിന് ജോർജ്ജ് ലൂക്കാസ് ഫാമിലി ഫൗണ്ടേഷനിൽ നിന്ന് 1.5 മില്യൺ ഡോളർ ഗ്രാന്റ് ലഭിച്ചു. അത് "മൾട്ടിമീഡിയ അനുഭവങ്ങൾ സൃഷ്ടിക്കാൻ മ്യൂസിയത്തിന്റെ ഡിജിറ്റൽ പഠന, ഇടപഴകൽ വിഭാഗം" ഉപയോഗിക്കുന്നു.
പുറംകണ്ണികൾ
വർഗ്ഗം:യുണൈറ്റഡ് സ്റ്റേറ്റ്സിലെ മ്യൂസിയങ്ങൾ
ശിപായിലഹള ഡെൽഹിയിൽ
മീറഠിൽ കലാപം നടത്തി അവിടെനിന്നും 1857 മേയ് 11-ന് ശിപായിമാർ ഡെൽഹിയിലേക്കെത്തുന്നതോടെ ആരംഭിച്ച സംഭവങ്ങൾ 1857 സെപ്റ്റംബറിൽ ബ്രിട്ടീഷുകാർ നഗരം പിടിച്ചടക്കുന്നതുവരെ നീണ്ടു.
പശ്ചാത്തലം
അവധ് പോലുള്ള മറ്റിടങ്ങളിലും ഈ ലഹള നടന്നെങ്കിലും ഡെൽഹിയിലെ ലഹളയുടെ സാഹചര്യം അവയിൽ നിന്ന് വ്യത്യസ്തമായിരുന്നു. ബ്രിട്ടീഷുകാർക്ക് ഇന്ത്യക്കാരോടുള്ള മനോഭാവത്തിലെ മാറ്റം, മതംമാറ്റം ലക്ഷ്യമാക്കിയ ബ്രിട്ടീഷ് മിഷണറിമാരുടെ പ്രവർത്തനങ്ങൾ, മുഗൾ രാജവംശത്തിന്റെ അസ്തമിക്കുന്ന പ്രതാപവുമായിരുന്നു ഡെൽഹിയിലെ ലഹളക്കുപിന്നിലെ പ്രധാനപ്പെട്ട ഘടകങ്ങൾ.
ഡെൽഹിയുടെ ആദ്യത്തെ റെസിഡന്റായിരുന്ന ഡേവിഡ് ഒക്റ്റർലോണിയെപ്പോലെയുള്ളവർ വേഷത്തിലും ജീവിതരീതികളിലുമെല്ലാം മുഗൾ ശൈലി സ്വീകരിച്ചിരുന്നു. എന്നാൽ പിൽക്കാലത്തെ ഉദ്യോസസ്ഥർ ഇന്ത്യൻ രീതികളും വിശ്വാസങ്ങളും അധമമാണെന്ന കാഴ്ചപ്പാടുള്ളവരായിരുന്നു. സ്വാഭാവികമായി ബ്രിട്ടീഷുകാരും നാട്ടുകാരും തമ്മിലുള്ള സമ്പർക്കം തീരെ ഇല്ലാതായി.
ഇന്ത്യക്കാരെ ക്രിസ്തുമതത്തിലേക്ക് പരിവർത്തനം ചെയ്യിക്കുന്നത് ബ്രിട്ടീഷുകാരിൽ പലരുടെയും ലക്ഷ്യമായി. മിഷണറി പ്രവർത്തനങ്ങളെ അവർ പ്രോത്സാഹിപ്പിച്ചു. ഈസ്റ്റ് ഇന്ത്യ കമ്പനി അവരുടെ അധികാരം മതപരിവർത്തനത്തിനായി ഉപയോഗിക്കണം എന്ന അഭിപ്രായമുള്ള തീവ്ര നിലപാടുകാരനായ ജോൺ ജെന്നിങ്സാണ് ഇക്കാലത്ത് ഡെൽഹിയിലെ ചാപ്ലൈൻ ആയിരുന്നത്. ബ്രിട്ടീഷുകാരുടെ ഈ നിലപാട് ഹിന്ദുക്കൾക്കും മുസ്ലീങ്ങൾക്കും അവരോട് എതിരായ നിലപാട് സ്വീകരിക്കാനുള്ള കാരണമായി. ഇതുമൂലം ഡെൽഹിയിലെ ഉപരിവർഗ്ഗം പിന്തുടർന്നിരുന്ന സൂഫി മാർഗ്ഗം ക്ഷയിച്ച് ആ സ്ഥാനത്ത് മതപരിവർത്തനശ്രമങ്ങളെ പ്രതിരോധിക്കാനെന്നവണ്ണം മുസ്ലീങ്ങൾക്കിടയിൽ മൗലിക ഇസ്ലാമികവാദത്തിന് ശക്തി വർദ്ധിച്ചു. ആദ്യകാലങ്ങളിൽ ഡെൽഹിയിലെ മുസ്ലീം പണ്ഡിതരായിരുന്ന ഷാ അബ്ദുൽ അസീസ്, ആസുർദാ തുടങ്ങിയവർ ബ്രിട്ടീഷുകാരുമായി രമ്യതയിൽ പോകണമെന്ന് ആഹ്വാനം ചെയ്തിരുന്നിടത്ത്, കാഫിറുകളായ അവർക്കെതിരെ ആയുധമെടുത്ത് പോരാടി വിശ്വാസം കാത്തുസൂക്ഷീക്കണമെന്ന വാദത്തിന് ശക്തിയേറി.
1850-കളുടെ തുടക്കത്തിൽ നിരവധി ബ്രിട്ടീഷ് ഉദ്യോഗസ്ഥർക്ക് ഡെൽഹിയിലെ മുഗൾ രാജസഭയെ ഇല്ലായ്മ ചെയ്യാനും മുഗളരെ ചെങ്കോട്ടയിൽ നിന്ന് ഒഴിപ്പിക്കാനും പദ്ധതികളുണ്ടായിരുന്നു. അന്നത്തെ ചക്രവർത്തിയായിരുന്ന ബഹദൂർഷാ സഫറിന്റെ പിൻഗാമിയായി ബ്രിട്ടീഷുകാർ അംഗീകരിച്ചിരുന്ന മിർസ ഫഖ്രുവിന്റെ മരണശേഷം ആരെയും ആ സ്ഥാനത്തേക്ക് അംഗീകരിക്കാതിരുന്നത് മുഗൾ കുടുംബാംഗങ്ങളിൽ ബ്രിട്ടീഷുകാർക്കെതിരെ രോഷമുയർത്തി. ചാൾസ് കാനിങ് ആയിരുന്നു ലഹളക്കാലത്തെ ബ്രിട്ടീഷ് ഗവർണർ ജനറൽ. ഇന്ത്യയിലെ ബ്രിട്ടീഷ് സാമ്രാജ്യം ഏറെ ശക്തമായിരിക്കുന്ന ഇക്കാലത്ത് ഹിന്ദുസ്ഥാന്റെ രാജാവ് എന്ന നിലയിലുള്ള മുഗൾ ചക്രവർത്തിയുടെ സ്ഥാനം പൊരുത്തക്കേടാണെന്നും അതുകൊണ്ട് സഫറിന്റെ പിൻഗാമിയായി ആരെയും അംഗീകരിക്കേണ്ടതില്ലെന്നുമായിരുന്നു കാനിങ്ങിന്റെ തീരുമാനം. എന്നാൽ കാനിങ്ങിന്റെ ഈ തീരുമാനം ഇന്ത്യൻ പ്രജകളുടെ അഭിപ്രായങ്ങളെയും യഥാർത്ഥസ്ഥിതിഗതികളെയും മനസ്സിലാക്കാതെയുള്ളതാണെന്ന് വിലയിരുത്തപ്പെടുന്നു. ഇത്, മുഗൾ രാജകുമാരൻമാരെ, ഒന്നും നഷ്ടപ്പെടാനില്ലാത്തവരും അതേസമയം അവർക്ക് നഷ്ടപ്പെടാവുന്ന സ്ഥാനമാനങ്ങൾ ഏതെങ്കിലും വിധത്തിൽ തിരികെപ്പിടിക്കാൻ ശ്രമിക്കുന്ന അവസ്ഥയിലേക്ക് എത്തിച്ചു. 1856-ൽ ബ്രിട്ടീഷുകാർ അവധ് പിടിച്ചെടുത്തതോടെ ഡെൽഹിയുടെ ഭാവിയും അതുപോലെത്തന്നെയാകുമെന്ന് ഏതാണ്ട് ഉറപ്പായി. മുഗൾ രാജവംശത്തെയും ചെങ്കോട്ടയെയും ആശ്രയിച്ചുകഴിഞ്ഞിരുന്ന ഡെൽഹിയിലെ ഭൂരിപക്ഷം ജനങ്ങളും അരക്ഷിതാവസ്ഥ മുന്നിൽക്കണ്ടു. കൊട്ടാരം ജോലിക്കാർ, ആഭരണക്കച്ചവടക്കാരും നിർമ്മാതാക്കളും, പാചകക്കാർ, പല്ലക്കേന്തുന്നവർ, കാവൽക്കാർ, അന്തഃപുരജോലിക്കാർ, കലാകാരൻമാർ തുടങ്ങിയവരെല്ലാം തൊഴിൽരഹിതരാകുമായിരുന്നു. ഭാവിയിൽ, ഡെൽഹിയിൽ നിന്ന് 150 മൈൽ ദൂരെയായുള്ള ആഗ്ര കേന്ദ്രീകരിച്ച് ഭരിക്കുന്ന ബ്രിട്ടീഷുകാരുടെ കീഴിൽ ഇവർക്ക് ജോലി ലഭിക്കുന്നതിനും യാതൊരു സാധ്യതയുമില്ലായിരുന്നു. ഇത്തരത്തിൽ അതൃപ്തരായിരുന്ന ഡെൽഹിയിലെ ജനങ്ങൾക്കിടയിലേക്ക്, കാർട്രിഡ്ജ് പ്രശ്നം മൂലം പൊട്ടിപ്പുറപ്പെട്ട ലഹളക്കുപിന്നാലെ വിമതശിപായിമാർ 1857 മേയ് 11-ന് എത്തിച്ചേർന്ന് ലഹളയിലേക്ക് നീങ്ങുകയായിരുന്നു.
1857-ന്റെ തുടക്കത്തിൽ മുതലേ ഡെൽഹിയുടെ പരിസരങ്ങളിൽ ശിപായിമാർക്കിടയിൽ അസ്വാരസ്യം ഉടലെടുത്തിരുന്നു. 1856 ഫെബ്രുവരി 7-ന് ബ്രിട്ടീഷുകാർ ഏകപക്ഷീയമായി അവധ് പിടിച്ചെടുത്തതിനെത്തുടർന്നാണ് ഇതാരംഭിച്ചത്. 1857 മാർച്ച് 18-ന് ജുമാ മസ്ജിദിന്റെ പിൻമതിലിൽ ഒരു വാളും പരിചയുടെയും ചിഹ്നമടങ്ങിയ ഒരു സന്ദേശം പതിക്കപ്പെട്ടു. ഇറാനിലെ ഷായുടേതെന്ന പേരിലുള്ള സന്ദേശമായിരുന്നു ഇത്. ഒരു ബ്രിട്ടീഷ് സംഘം പേർഷ്യയിൽ വച്ച് വൻ തേൽവി നേരിട്ടുവെന്നും പേർഷ്യൻ സേന അഫ്ഗാൻ അതിർത്തി കടന്ന് ഹെറാത്തിലൂടെ ഡെൽഹി ലക്ഷ്യമാക്കി തിരിച്ചിരിക്കുന്നുവെന്നും ഡെൽഹിയെ ക്രിസ്ത്യൻ ഭരണത്തിൽനിന്ന് മോചിപ്പിക്കുമെന്നുമായിരുന്നു സന്ദേശം. നിലവിൽ അഞ്ഞൂറോളം പേർഷ്യൻ പട്ടാളക്കാർ ഡെൽഹിയിൽ വേഷപ്രച്ഛന്നരായി വസിക്കുന്നുണ്ടെന്നും ഈ സന്ദേശത്തിലുണ്ടായിരുന്നു. മുസ്ലിങ്ങൾ, ക്രിസ്ത്യാനികളെ സഹായിക്കുന്നതിൽ നിന്നും പിന്തുണക്കുന്നതിൽ നിന്നും പിന്തിരിഞ്ഞുനിൽക്കണമെന്നും ആവശ്യമെങ്കിൽ മുസ്ലീം സഹോദരങ്ങളെ ആവുംവിധം സഹായിക്കണമെന്നും അവരോട് കൂറുപുലർത്തണമെന്നും ഈ സന്ദേശത്തിൽ സൂചിപ്പിക്കപ്പെട്ടിരുന്നു. മൂന്നു മണിക്കൂറോളം ഈ സന്ദേശം പ്രദർശിപ്പിക്കപ്പെട്ടിരുന്നു. ഇതുവഴി പോയ തിയോ മെറ്റ്കാഫ് ഇത് നീക്കം ചെയ്യുകയായിരുന്നു. എന്നാൽ തൊട്ടടുത്തദിവസം സഭയുടെ പത്രമായ സിറാജുൾ അഖ്ബാറിൽ ഈ സന്ദേശം അതേപടി പ്രസിദ്ധീകരിച്ചു. സന്ദേശത്തിന്റെ നിജസ്ഥിതിയെപ്പറ്റിയും ബ്രിട്ടീഷുകാർക്കെതിരെയുള്ള പേർഷ്യൻ വിജയത്തിന്റെ സത്യാവസ്ഥയെക്കുറിച്ച് പത്രം സംശയം പ്രകടിപ്പിക്കുകയും ചെയ്തു. എന്തായാലും ഇക്കാലത്ത് ഡെൽഹിയുടെ പരിസരപ്രദേശങ്ങളിൽ അവിശ്വാസികളായ ക്രിസ്ത്യാനികൾക്കെതിരെ പോരാടാനാഹ്വാനം ചെയ്തുകൊണ്ടും റഷ്യക്കാരുടെയോ പേർഷ്യക്കാരുടെയോ രണ്ടു കൂട്ടരുടെയുമോ സൈന്യം ഡെൽഹിയെ ലക്ഷ്യമാക്കിയെത്തുന്നു എന്നുള്ള കിംവദന്തികൾ പരന്നിരുന്നു.
ആരംഭം
1857 മേയ് പത്തിന് മീറഠിൽ വൻതോതിലുള്ള കലാപം നടന്നു. ശിപായികൾ കന്റോൺമെന്റ് തകർക്കുകയും കുറഞ്ഞത് 50 യൂറോപ്യന്മാരെ കൊലപ്പെടുത്തുകയും ചെയ്തു. തുടർന്ന് മുന്നൂറോളം പേരടങ്ങുന്ന ഇവർ മേയ് 11 ഡെൽഹിയിലേക്കെത്തി, മുഗൾ ചക്രവർത്തി ബഹദൂർഷാ സഫറിന് പിന്തുണ പ്രഖ്യാപിച്ചു. അവർ കണ്ണിൽക്കണ്ട സ്ത്രീകളും പുരുഷൻമാരും കുട്ടികളുമായ എല്ലാ ക്രിസ്ത്യാനികളെയും കൊലപ്പെടുത്തി. ഭരണനിർവഹണം നടത്തിയിരുന്ന ബ്രിട്ടീഷുകാരുടെ അഭാവം മൂലം ഡെൽഹിയിലെ ക്രമസമാധാനനില താറുമാറായി. തുടർന്ന് ചുറ്റുവട്ടത്തുള്ള സേനാത്താവളങ്ങളിൽനിന്നെത്തിയ വിമതഭടന്മാരുടെ കേന്ദ്രമായി ഡെൽഹി മാറി.
ബഹാദൂർഷാ സഫർ, ഈ ലഹളയെ തുടക്കത്തിൽ സംശയത്തോടെയാണ് കണ്ടത്. എന്നാൽ ശിപായിമാരുടെ ഭീഷണിമൂലം അദ്ദേഹത്തിന് ലഹളയെ പിന്തുണക്കേണ്ടി വരുകയും അവരുടെ ഔപചാരികനേതൃസ്ഥാനത്ത് അവരോധിക്കപ്പെടുകയും ചെയ്തു. എന്നാൽ ബ്രിട്ടീഷ് നിയന്ത്രണത്തിൽനിന്ന് മോചിതമായി, അന്ത്യം ഉറപ്പായിക്കഴിഞ്ഞിരുന്ന തന്റെ രാജവംശത്തിന് പുതുജീവനേകാൻ ഈ ലഹളമൂലം സാധിക്കുമെന്ന വിശ്വാസം, അതിനെ പിന്തുണക്കുന്നതിന് വേണ്ടിയുള്ള അദ്ദേഹത്തിന്റെ നീതീകരണവുമായി. തുടർന്ന് മുഗൾ രാജകുമാരനായ മിർസ മുഗൾ ശിപായിസൈന്യത്തിന്റെ സർവസേനാധിപനായി പ്രഖ്യാപിക്കപ്പെടുകയും ഡെൽഹി ഭരണത്തിന്റെ അമരക്കാരനാകുകയും ചെയ്തു.
മുഗളരെ അധികാരത്തിൽ പുനഃസ്ഥാപിക്കാനും കാഫിർ അധിനിവേശകരെ തുരത്തുന്നതിനുമുള്ള ശിപായിമാരുടെ ലക്ഷ്യത്തിന്റെ പേരിൽ, ദില്ലിയിലെ കുറേപേരും ശിപായികളുടെ വരവിനെ തുടക്കത്തിൽ സ്വാഗതം ചെയ്തിരുന്നു. ബിഹാറിൽ നിന്നും കിഴക്കൻ ഉത്തർപ്രദേശിൽനിന്നുമുള്ള അപരിഷ്കൃതരും അക്രമാസക്തരുമായ കൃഷിക്കാരുടെ വൻസംഘമായ ഈ സേനയെക്കൊണ്ട് ഏറെത്താമസിയാതെതന്നെ ദില്ലിയിലെ ജനങ്ങൾ പൊറുതിമുട്ടി. നാട്ടുകാരിൽനിന്ന് വ്യത്യസ്തമായ ഭാഷക്കാരും, ഭാഷാശൈലിക്കാരും, വ്യത്യസ്ത ആചാരരീതിക്കാരുമായ വരുത്തൻമാരായ ശിപായിമാർ ദില്ലിക്കാർക്ക് അപരിചിതരായിത്തുടർന്നു. ദില്ലിയിലെ എഴുത്തുകാർ ഇവരെ വരുത്തൻമാർ എന്നു സൂചിപ്പിക്കുന്ന വിധം തിലംഗകൾ എന്നും പൂർബിയകൾ എന്നുമായിരുന്നു വിളിച്ചിരുന്നത്. ശിപായിമാരെക്കൊണ്ട് പൊറുതിമുട്ടിയതിനെത്തുടർന്ന്, തുടക്കത്തിൽ ലഹളയെ പിന്തുണച്ചിരുന്നവർ പോലും ശിപായികൾക്കെതിരായ നിലപാടുകളെടുത്തു. അന്നത്തെ ദില്ലിയിലെ പ്രമുഖ ഉർദു പത്രമായിരുന്ന ദെഹ്ലി ഉർദു അഖ്ബാറിന്റെ പത്രാധിപരായിരുന്ന മൗലവി മുഹമ്മദ് ബഖർ ഇതിനുദാഹരണമാണ്. പ്രമുഖ ഉർദു കവിയായിരുന്ന മിർസ ഗാലിബും ശിപായികളെ വിമർശിച്ചെഴുതിയിട്ടുണ്ട്. അക്കാലത്തെ ഔദ്യോഗികരേഖകളുടെ ശേഖരമായ മ്യൂട്ടിനി പേപ്പേഴ്സിലെ വിവരങ്ങളനുസരിച്ച് ദില്ലിയിലെ ലഹളക്ക് ഒരു സ്വാതന്ത്ര്യസമരത്തിന്റെ സ്വഭാവമുണ്ടായിരുന്നില്ല. ബ്രിട്ടീഷുകാരും ശിപായികളും യുദ്ധം ചെയ്യുമ്പോൾ ഇരുകൂട്ടരുടെയും അക്രമങ്ങളിൽ വശംകെട്ട ദില്ലിയിലെ ജനങ്ങൾ മൂന്നാംപക്ഷത്തായിരുന്നു.
ഗ്രന്ഥങ്ങൾ
വർഗ്ഗം:1857-ലെ ഇന്ത്യൻ ലഹള വർഗ്ഗം:ഡെൽഹിയുടെ ചരിത്രം
എക്സ്-മെൻ
എക്സ്-മെൻ എന്നത് മാർവൽ കോമിക്സിന്റെ ഒരു അതിമാനുഷിക സംഘമാണ്.മാർവെൽ എഴുത്തുകാരായ സ്റ്റാൻലിയും ജാക്ക് കിർബിയുമാണ് സൃഷ്ടികൾ.1963 ലാണ് ആദ്യമായി പ്രസിദ്ധീകരിക്കപ്പെടുന്നത്.മാർവൽ കോമിക്സിന്റെ ഏറ്റവും പ്രസിദ്ധമായ കഥാപാത്രങ്ങളിൽ ഉൾപ്പെടുന്നവരാണ് എക്സ്-മെൻ.ഒട്ടേറേ സിനിമകളും വീഡിയൊ ഗേമുകളും ഈ കഥാപാത്രങ്ങളെ സംബന്ധിച്ച് പുറത്തിറങ്ങിയിട്ടുണ്ട്. എക്സ്-മെൻ എന്നത് ഒരു മ്യൂട്ടന്റ് ടീമാണ്.അതായത് സാധാരണ മനുഷ്യർക്കില്ലാത്ത പല കഴിവുകളും ഉള്ളവർ.മനുഷ്യരും മ്യൂട്ടന്റുകളും സമാധാനപരമായി ഒരുമിച്ചു ജീവിക്കുന്ന ഒരു ലോകം എന്നതാണ് എക്സ്-മെനിന്റെ ലക്ഷ്യം.
എക്സ്-മെനിന്റെ ലോകം.
മാർവെലിന്റെ മറ്റു കഥാപാത്രങ്ങളുടെ കൂടെ അതേ പ്രപഞ്ചത്തിൽ തന്നെയാണ് എക്സ്-മെനും ഉള്ളത്.നമ്മുടെ യഥാർത്ഥ ലോകത്തിൽ നിന്നും അൽപ്പം വ്യത്യസ്തമാണ് മാർവെലിന്റെ ലോകം.കുറച്ചു കൂടി ആധുനികമാണ് ആ സാങ്കൽപ്പിക പ്രപഞ്ചം.
പുറം കണ്ണികൾ
വർഗ്ഗം:കോമിൿ കഥാപാത്രങ്ങൾ
പൂച്ചാരിക്കളി
കേരളത്തിൽ മലപ്പുറം ജില്ലയിൽ പ്രചാരമുള്ള ഒരു നാടൻ കലാരൂപമാണ് പൂച്ചാരിക്കളി. കണക്ക സമുദായത്തിൽപ്പെട്ട സ്‌ത്രീകൾ തിരണ്ടുകല്യാണം, വിവാഹം തുടങ്ങിയ അവസരങ്ങളിലാണ്‌ പൂച്ചാരിക്കളി അവതരിപ്പിക്കുന്നത്‌.
അവതരണം
മുടിയഴിച്ച്, തലയാട്ടി, കൈകൊട്ടി, പാട്ടുപാടി, ചുവടുവയ്ക്കുന്ന ഈ കലാരൂപത്തിന് മുടിയാട്ടത്തോട്‌ സാദൃശ്യമുണ്ട്,‌ അതുപോലെ ഇതിലുപയോഗിക്കുന്ന പാട്ടുകൾ‌ മാപ്പിളപ്പാട്ടുകളോട്‌ സാമ്യമുള്ളവയാണ്‌.
അവലംബം
വർഗ്ഗം:കേരളത്തിലെ തനതു കലകൾ
ദി പൈഡ് പൈപ്പർ ഓഫ് ഹാമെലിൻ
ജർമ്മനിയിലെ ലോവർ സാക്‌സോണിയിലെ ഹാമെലിൻ (ഹാമെൽൻ) പട്ടണത്തിൽ നിന്നുള്ള ഒരു ഇതിഹാസത്തിന്റെ ശീർഷക കഥാപാത്രമാണ് ദി പൈഡ് പൈപ്പർ ഓഫ് ഹാമെലിൻ (ജർമ്മൻ: ഡെർ റാറ്റൻഫംഗർ വോൺ ഹാമെൽൻ, പാൻ പൈപ്പർ അല്ലെങ്കിൽ Rat-Catcher of Hamelin എന്നും അറിയപ്പെടുന്നു).
ഈ ഇതിഹാസം മധ്യകാലഘട്ടത്തിലാണ്, ഒരു പൈപ്പർ വിവരിക്കുന്ന ആദ്യകാല പരാമർശങ്ങൾ ബഹുവർണ്ണ ("പൈഡ്") വസ്ത്രം ധരിച്ചു, തന്റെ മാന്ത്രിക പൈപ്പ് ഉപയോഗിച്ച് എലികളെ വശീകരിക്കാൻ നഗരം വാടകയ്‌ക്കെടുത്ത എലിപിടുത്തക്കാരനായിരുന്നു. വാഗ്ദാനം ചെയ്തതുപോലെ ഈ സേവനത്തിന് പണം നൽകാൻ പൗരന്മാർ വിസമ്മതിക്കുമ്പോൾ, തന്റെ ഉപകരണത്തിന്റെ മാന്ത്രിക ശക്തി അവരുടെ കുട്ടികളിൽ ഉപയോഗിച്ചുകൊണ്ട് അയാൾ പ്രതികാരം ചെയ്യുന്നു. കഥയുടെ ഈ പതിപ്പ് നാടോടിക്കഥകളായി പ്രചരിക്കുകയും യൊഹാൻ വുൾഫ്ഗാങ്ങ് വോൺ ഗോയ്‌ഥേ, ഗ്രിം സഹോദരന്മാർ, റോബർട്ട് ബ്രൗണിങ് തുടങ്ങിയവരുടെ രചനകളിൽ പ്രത്യക്ഷപ്പെടുകയും ചെയ്തു.
പൈഡ് പൈപ്പറിനെക്കുറിച്ച് പരസ്പരവിരുദ്ധമായ നിരവധി സിദ്ധാന്തങ്ങളുണ്ട്. പ്ലേഗ് ബാധിച്ച ഹാമലിനിലെ ജനങ്ങൾക്ക് അദ്ദേഹം പ്രതീക്ഷയുടെ പ്രതീകമായിരുന്നുവെന്ന് ചിലർ അഭിപ്രായപ്പെടുന്നു. അദ്ദേഹം എലികളെ ഹാമലിനിൽ നിന്ന് ഓടിച്ചു. പകർച്ചവ്യാധിയിൽ നിന്ന് ആളുകളെ രക്ഷിച്ചു. ഈ കഥയുടെ ആദ്യകാല രേഖ ഉത്ഭവിക്കുന്നത് ഹാമെലിൻ പട്ടണത്തിൽ നിന്നാണ്, ഹാമെലിൻ പള്ളിക്ക് വേണ്ടി നിർമ്മിച്ച ഒരു സ്റ്റെയിൻ ഗ്ലാസ് ജാലകത്തിൽ ചിത്രീകരിച്ചിരിക്കുന്നു, ഇത് ഏകദേശം 1300 കാലഘട്ടത്തിലാണ്. 1660-ൽ പള്ളി നശിപ്പിക്കപ്പെട്ടെങ്കിലും, കഥയുടെ നിരവധി രേഖാമൂലമുള്ള വിവരണങ്ങൾ നിലനിൽക്കുന്നു. .
പ്ലോട്ട്
1284-ൽ, ഹാമെലിൻ പട്ടണം എലിശല്യം മൂലം കഷ്ടപ്പെടുമ്പോൾ, എലിപിടുത്തക്കാരൻ എന്ന് അവകാശപ്പെടുന്ന ഒരു പൈപ്പർ ബഹുവർണ്ണ ("പൈഡ്") വസ്ത്രം ധരിച്ച് പ്രത്യക്ഷപ്പെട്ടു. എലികളുമായുള്ള അവരുടെ പ്രശ്‌നത്തിന് പരിഹാരം കാണുമെന്ന് അദ്ദേഹം മേയർക്ക് വാഗ്ദാനം ചെയ്തു. എലികളെ നീക്കം ചെയ്യുന്നതിനുള്ള പണം നൽകാമെന്ന് മേയർ വാഗ്ദാനം ചെയ്തു (1,000 ഗിൽഡറുകളാണ് വാഗ്ദാനം ചെയ്ത തുക). എലികളെ വശീകരിക്കാൻ കുഴലൂത്തുകാരൻ തന്റെ പൈപ്പ് വായിച്ചു. അവിടെ എല്ലാ എലികളും മുങ്ങിമരിച്ചു.
പുറംകണ്ണികൾ
വർഗ്ഗം:ജർമ്മൻ ഫോക്ലോർ വർഗ്ഗം:ഗ്രിംമ്സ് നാടോടിക്കഥകൾ
പയ്യപ്പിള്ളി ബാലൻ
പുറം കണ്ണികൾ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ വർഗ്ഗം:1925-ൽ ജനിച്ചവർ വർഗ്ഗം:ജൂൺ 1-ന് ജനിച്ചവർ വർഗ്ഗം:മാർച്ച് 29-ന് മരിച്ചവർ വർഗ്ഗം:2016-ൽ മരിച്ചവർ
ആൻറിയോക്ക്
ആൻറിയോക്ക്, (നേരത്തേ, ഈസ്റ്റ് ആൻറിയോക്ക്, സ്മിത്ത്സ് ലാൻറിംഗ്,   മാർഷ്സ് ലാൻറിങ്ങ് ) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ കോണ്ട്ര കോസ്റ്റ കൗണ്ടിയിലുൾപ്പെട്ട ഒരു നഗരമാണ്. സാൻ ജോവാക്വിൻ-സാക്രാമെന്റോൺ നദീതടത്തിനു സമാന്തരമായി, സാൻ ഫ്രാൻസിസ്കോ ഉൾക്കടൽ ഭാഗത്തെ കിഴക്കൻ ഉൾക്കടൽ മേഖലയിൽ സ്ഥിതി ചെയ്യുന്ന ഇത് സാൻഫ്രാൻസിസ്കോ, ഓക്ക്ലാൻഡ് എന്നിവയുടെ പ്രാന്തപ്രദേശങ്ങളിലൊന്നാണ്. 2010 ലെ സെൻസസ് പ്രകാരം നഗരത്തിന്റെ ജനസംഖ്യ 102,372 ആയിരുന്നു. 2015 ൽ ഇത് 110,542 ആയി എത്തിയിരിക്കുമെന്നു കണക്കാക്കിയിരുന്നു.
ചരിത്രം
കാലിഫോർണിയയിലെ പുരാതന നഗരങ്ങളിൽ ഒന്നാണ് ആൻറിയോക്ക്. 1848-ൽ കാലിഫോർണിയയിലെ ഏറ്റവും വലിയ മേച്ചിൽപ്പുറമായ “Rancho Los Megano” ന്റെ ഉടമയായ ജോൺ മാർഷ്, ഇപ്പോൾ ആന്റിയോക്ക് എന്നറിയപ്പെടുന്ന സാൻ ജോവാക്വിൻ നദീ പ്രദേശത്ത് ഒരു ലാൻഡിംഗ് നിർമ്മിച്ചിരുന്നു. മാർഷ്സ് ലാൻഡിംഗ് എന്നറിയപ്പെട്ടിരുന്ന ഈ പ്രദേശം, 17,000 ഏക്കറോളം വരുന്ന മേച്ചിൽ പ്രദേശത്തിന്റെ ഷിപ്പിങ് പോയിന്റായിരുന്നു.
1850 മുതൽ 1999 വരെ
ബോട്ടുകൾക്ക് അടുക്കുവാൻ പാകത്തിലുള്ള  ഒരു തട്ട് തീരവുമായി ബന്ധിപ്പിച്ചിരുന്നതിനാൽ വർഷത്തിൽ ഏതു കാലത്തും യാനങ്ങൾക്ക് 15 അടിവരെ വെള്ളമുള്ള ഭാഗത്ത് ബോട്ടുകൾ അടുപ്പിച്ചു നിർത്താനും കഴിയുമായിരുന്നു. ഒരു കശാപ്പുശാല,  പുകപ്പുര, മാംസ സംസ്കരണകേന്ദ്രം, കന്നുകാലിത്താവളം, ഇതിന്റെ മാനേജരുടേയും പത്നിയുടേയും താമസത്തിനുള്ള ചിത്രപ്പണികൾകൊണ്ട് അലങ്കരിച്ച ഒന്നരനിലയുള്ള പാർപ്പിടം ഇതെല്ലാമടങ്ങിയതായിരുന്നു അക്കാലത്ത് ബോട്ട്ജെട്ടിയും പരിസരവും. 1850-ൽ സഹോദരന്മാരായ വില്യം, ജോസഫ് സ്മിത്ത് എന്നിവർ മാർഷ്സ് ലാൻഡിംഗിൽ നിന്ന് അൽപ്പം പടിഞ്ഞാറു മാറി സ്മിത്ത്സ് ലാൻഡിംഗ് എന്ന പേരിൽ ഒരു പട്ടണം സ്ഥാപിച്ചു. 1851 ൽ പട്ടണത്തിൻറെ ചുമതലയുള്ള പുതിയ മന്ത്രി പട്ടണത്തിൻറെ പേര് ബൈബിളിൽ പറയപ്പെടുന്ന പുരാതനനഗരത്തെ അനുസ്മരിപ്പിച്ച് ആൻറിയോക്ക് എന്നു പുനർനാമകരണം ചെയ്യുവാൻ പട്ടണവാസികളെ  പ്രേരിപ്പിച്ചു. ഏകദേശം 1859 ൽ ആൻറിയോക്കിന് തെക്കുഭാഗത്തുള്ള കുന്നിൻചെരുവുകളിൽ പലയിടത്തും കൽക്കരി കണ്ടെത്തിയിരുന്നു. ഇതോടെ ഫാമിംഗ്, ക്ഷീരവ്യവസായം എന്നിവയിൽ കേന്ദ്രീകരിച്ചിരുന്ന പട്ടണം ഖനനവ്യവസായത്തിലേയ്ക്ക് മെല്ലെ ചുവടുവച്ചു. ഈ പുതിയ വ്യവസായം, നോർട്ടൺവില്ലെ, സോമേർസ്വില്ലെ, സ്റ്റിവാർട്സ്വില്ലെ, ബ്ലാക്ക് ഡയമണ്ട് (ഇന്ന് കാലിഫോർണിയയിലെ പിറ്റ്സ്ബർഗ്) എന്നീ പുതിയ നഗരങ്ങളുടെ രൂപീകരണത്തിന് കാരണഭൂതമായി. ഇത് ആൻറിയോക്ക് മേഖലയുടെ സാമ്പത്തിക പുരോഗതിക്കും ഏറെ സഹായകമായിത്തീർന്നു.
1876 ൽ ജോൺ സി. റൌസ്, ജോർജ് ഹൗക്സ്ഹൗസ്റ്റും എന്നിവരുടെ കൂട്ടായ്മയിൽ എംപയർ കൽക്കരി കമ്പനി രൂപീകരിക്കപ്പെട്ടു. ആൻറിയോക്കെയിൽ നിന്നും ഇപ്പോൾ “എഫ് സ്ട്രീറ്റ്” (മുമ്പ് കിമ്പോൾ സ്ട്രീറ്റ്) എന്നു വിളിക്കപ്പെടുന്ന ഖനനപ്രദേശത്തേയ്ക്ക് നീളുന്ന ഒരു റെയിൽപ്പാത നിർമ്മിക്കപ്പെട്ടു. പിന്നീട് ഖനികളുടെയും റെയിൽറോഡിൻറെയും നിയന്ത്രണം ബെൽഷാ സഹോദരന്മാരുടെ കൈകളിലെത്തിച്ചേർന്നു. ഖനികൾ വളരെക്കാലം മുൻപ് പ്രവർത്തനം അവസാനിപ്പിക്കുകയും റെയിൽറോഡ് ട്രാക്കുകൾ നീക്കം ചെയ്യപ്പെടുകയും ചെയ്തുവെങ്കിലും റെയിൽവേയുടെ ആൻറിയോക് ടെർമിനലിനുവേണ്ടി നിർമിച്ച പഴയ കെട്ടിടം ഇപ്പോഴും എഫ് സ്ട്രീറ്റ്, ഫോർത്ത് സ്ട്രീറ്റ് എന്നിവയുടെ കോണിലായി പഴയകാലത്തേതുപോലെ നിലനിൽക്കുന്നു.
1863-ൽ ആന്റിക്കിനടുത്ത് ചെമ്പ് അയിര് കണ്ടുപിടിച്ചതു വലിയ ശ്രദ്ധനേടിയിരുന്നു. അയിര് ഉരുക്കി ശുദ്ധീകരിക്കുന്ന പ്രകൃയകൾ ആൻറിയോക്കിൽ ആരംഭിച്ചു. അക്കാലത്ത് അയിരിന് ടണ്ണിന് പതിനഞ്ചു മുതൽ ഇരുപത്തിയഞ്ചു ഡോളർ വരെ നേടിയിരുന്നു. 1865 ആൻറിയോക്കിനു സമീപം ആദ്യമായി പെട്രോളിയം ഡ്രില്ലുചെയ്തുവെങ്കിലും ഉൽപാദനം ലാഭകരമാക്കുവാൻ പറ്റിയ തോതിലുള്ള  എണ്ണ ലഭിച്ചില്ലായിരുന്നു.
ആൻറിയോക്ക് പോസ്റ്റ് ഓഫീസ് 1851 ൽ തുറക്കുകയും 1852 ൽ അടക്കുകയും 1855 ൽ വീണ്ടും തുറക്കുകയും 1862 ൽ വീണ്ടും അടച്ചു പൂട്ടുകയും ചെയ്തു. 1863 ൽ വീണ്ടും തുറന്നതു മുതൽ തുടർച്ചയായി പ്രവർത്തിക്കുന്നു. 1872 ൽ ആൻറിയോക്ക് നഗരം സംയോജിപ്പിക്കപ്പെട്ടു.
ഭൂമിശാസ്ത്രം
ആൻറിയോക്ക് സ്ഥിതി ചെയ്യുന്ന അക്ഷാംശ രേഖാംശങ്ങൾ 38.005°N, -121.80583°W,  എന്നിങ്ങനെ ആണ്. സാൻ ജോക്വൻ-സാക്രാമെന്റോൺ നദിയുടെ അഴിമുഖത്തിൻറെ പടിഞ്ഞാറൻ അറ്റത്ത് സാൻജോക്വിൻ നദി യ്ക്കു സമാന്തരമായിട്ടാണ് ഇത് നിലനിൽക്കുന്നത്.
കാലാവസ്ഥ
ആന്റിയോക്കിൽ കൊപ്പൻ കാലാവസ്ഥാ വർഗ്ഗീകരണമനുസിരിച്ചുള്ള (BSk) ചൂടുള്ള വരണ്ട വേനൽക്കാലവും മിതമായ തണുപ്പും തീക്ഷ്ണതകുറഞ്ഞ മഴയുമാണ് അനുഭവപ്പെടാറുള്ളത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
കേരളത്തിലെ ചിലന്തികളുടെ പട്ടിക
കേരളത്തിൽ 46-ഓളം ചിലന്തിവർഗ്ഗങ്ങളുണ്ട്.
അവലംബം
വർഗ്ഗം:കേരളവുമായി ബന്ധപ്പെട്ട പട്ടികകൾ വർഗ്ഗം:ജീവികളുമായി ബന്ധപ്പെട്ട പട്ടികകൾ വർഗ്ഗം:കേരളത്തിലെ ജൈവവൈവിധ്യം
പ്രക്രിയാസർവ്വസ്വം
മേൽപ്പുത്തൂർ നാരായണഭട്ടതിരി രചിച്ച പ്രസിദ്ധമായ വ്യാകരണഗ്രന്ഥമാണ് പ്രക്രിയാസർവ്വസ്വം.ചെമ്പകശ്ശേരി രാജാവിന്റെ നിർദ്ദേശമനുസരിച്ചാണ് ഈ ഗ്രന്ഥം രചിച്ചതെന്നു കരുതുന്നു. വ്യാകരണഗ്രന്ഥമാണെങ്കിൽ കൂടി ഇതിൽ കാവ്യാംശം അടങ്ങിയിരിയ്ക്കുന്നുവെന്നത് ഈ ഗ്രന്ഥത്തിന്റെ ഒരു പ്രത്യേകതയാണ്.പിൽക്കാലത്ത് ധാരാളം വ്യാഖ്യാനങ്ങൾ ഇതിനുണ്ടായിട്ടുണ്ട്. നീലകണ്ഠദീക്ഷിതർ, ദേശമംഗലം ഉഴുത്തിര വാര്യർ, എന്നിവരുടെ വ്യാഖ്യാനങ്ങൾ ഇതിനുണ്ടായിട്ടുണ്ട്. കേരളവർമ്മ വലിയ കോയിത്തമ്പുരാൻ ഇതിനു ലഘുടിപ്പണി തയ്യാറാക്കിയിട്ടുണ്ട്.
അവലംബം
വർഗ്ഗം:സംസ്കൃത ഗ്രന്ഥങ്ങൾ
മേസോൻ ഇക്കോകു
റുമികോ തകഹാഷി എഴുതി വരച്ച ഒരു ജാപ്പനീസ് ചിത്രകഥ യാണ് Maison Ikkoku (めぞん一刻). 1980 മുതൽ വരെ ബിഗ്‌ കോമിക് സ്പിരിട്സ് എന്ന മാസികയിൽ പ്രസിദ്ധീകരിച്ച ഈ കഥ, യുസാക്കു ഗോധായ് എന്ന ഒരു ചെറുപ്പകാരന്റെയും അവൻ താമസിക്കുന്ന മേസോൻ ഇക്കോകു താമസകേന്ദ്രത്തിൽ എത്തുന്ന ക്യോകോ ഒട്ടോനാഷി എന്ന പുതിയ നോക്കിനടത്തിപ്പുകാരിയുടേയും പ്രേമകഥയാണ് പ്രതിപാദിക്കുന്നത്. 1986 ൽ ഇതേ പേരിൽ 96 എപിസോഡ് ഉള്ള ആനിമേഷൻ പരമ്പരയും വന്നിട്ടുണ്ട്. ഈ കഥയുടെ ചലച്ചിത്ര ആവിഷ്കാരം 1986 ൽ ഇതേ പേരിൽ പുറത്തിറങ്ങി.
പുറത്തേക്കുള്ള കണ്ണികൾ
വർഗ്ഗം:ചിത്രകഥകൾ
പതിച്ചിക്കളി
കേരളത്തിൽ വയനാട്ടിലെ ആദിവാസി വിഭാഗമായ പതിയരുടെയിടയിൽ പ്രചാരത്തിലുള്ള ഒരു നാടൻ കലാരൂപമാണ് പതിച്ചിക്കളി‌. പതിയ വിഭാഗത്തിലെ സ്‌ത്രീകളാണ്‌ പതിച്ചികൾ എന്ന് അറിയപ്പെടുന്നത്. വിവാഹം, ഉത്സവം തുടങ്ങിയ വിശേഷാവസരങ്ങളിലാണ്‌ ഈ കലാരൂപം‌ അവതരിപ്പിക്കുന്നത്‌.
അവതരണം
നിലവിളക്കിനുചുറ്റും കൈയ്യടിച്ച്‌, പാട്ടുപാടി, താളത്തിൽ ചുവടുവച്ച്‌ നൃത്തം ചെയ്താണ് ഇത് അവതരിപ്പിക്കുന്നത്.
അവലംബം
വർഗ്ഗം:കേരളത്തിലെ തനതു കലകൾ
അമ്പിളി ദേവി
മലയാള സിനിമാ സീരിയൽ രംഗങ്ങളിലെ നിറസാന്നിദ്ധ്യമായ ഒരു തെന്നിന്ത്യൻ അഭിനേത്രിയാണ് അമ്പിളി ദേവി. മലയാളം ടെലിവിഷൻ വ്യവസായത്തിൽ ഒരു നടിയെന്ന നിലയിൽ സ്വന്തമായി ഒരു ഇടം നേടിയ അമ്പിളി ദേവി 2005 ൽ മികച്ച ടെലിവിഷൻ നടിയ്ക്കുള്ള കേരള സംസ്ഥാന ടെലിവിഷൻ അവാർഡ് നേടിയിരുന്നു.
സ്വകാര്യ ജീവിതം
കൊല്ലം ജില്ലയിൽ കുലങ്കരഭാഗത്തുള്ള ചവറയിൽ, ജിജിഭവനിലെ ബാലചന്ദ്രൻ പിള്ളയുടെയും മഹേശ്വരി അമ്മയുടെയും മകളാണ് അമ്പിളി ദേവി. 2009 മാർച്ച് 27 ന് തിരുവനന്തപുരം സ്വദേശിയും സിനിമാ-സീരിയൽ ക്യാമറാമാനായിരുന്ന ലോവലുമായി വിവാഹം നടന്നുവെങ്കിലും അടുത്തകാലത്ത് അവർ വിവാഹ മോചിതരായി. പിന്നീട് സീരിയൽ നടനും മുൻകാല താരം ജയൻറെ സഹോദരൻറെ മകനുമായ ആദിത്യൻ ജയൻ അവരെ വിവാഹം കഴിച്ചു. ഭരതനാട്യം, കുച്ചിപ്പുടി, മോഹിനിയാട്ടം, ഫോക്ക് ഡാൻസ് എന്നിവയിൽ പരിശീലനം നേടിയ നർത്തകിയാണ് അമ്പിളി ദേവി.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:കലാതിലകം പട്ടം ലഭിച്ച മലയാളചലച്ചിത്ര നടിമാർ
പി.എ. ആന്റണി
തൃശ്ശൂരിൽ നിന്നുള്ള ഒരു കോൺഗ്രസ് നേതാവാണ് '''പി.എ. ആന്റണി'''.1984 മുതൽ 1989 വരെ തൃശ്ശൂർ ലോക്‌സഭാ നിയോജകമണ്ഡല ത്തിൽ നിന്ന് വിജയിച്ച് ലോക്സഭയിലെത്തി.
അവലംബം
വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:1936-ൽ ജനിച്ചവർ വർഗ്ഗം:നാലാം കേരള നിയമസഭാംഗങ്ങൾ
ഡൊറോത്തി പ്രൊവിൻ
ഡൊറോത്തി മിഷേൽ പ്രൊവിൻ (ജീവിതകാലം: ജനുവരി 20, 1935 - ഏപ്രിൽ 25, 2010) ഒരു ഗായിക, നർത്തകി, നടി എന്നിങ്ങനെ വിവിധ നിലകളിൽ പ്രശസ്തയായ ഒരു അമേരിക്കൻ വ്യക്തിത്വമായിരുന്നു. 1935 ൽ തെക്കൻ ഡക്കോട്ടയിലെ ഡെഡ്‌വുഡ് എന്ന സ്ഥലത്ത് ഭൂജാതയായ ഡൊറോത്തി പ്രോവിൻ വാഷിംഗ്ടൺ സംസ്ഥാനത്തെസിയാറ്റിലിലാണ് തൻറെ ബാല്യകാലം കഴിച്ചുകൂട്ടിയത്. 1958 ൽ പ്രശസ്ത നിർമ്മാണക്കമ്പനിയായിരുന്ന വാർണർ ബ്രദേഴ്സുമായി ഒരു കരാറിലേർപ്പെട്ടതിനുശേഷം ബോണി പാർക്കർ സ്റ്റോറി എന്ന ചലച്ചിത്രത്തിലൂടെ അരങ്ങേറ്റം കുറിക്കുകയും ഇതിനേത്തുടർന്ന് ടെലിവിഷൻ പരമ്പരകളിൽ നിരവധി വേഷങ്ങൾ അവതരിപ്പിക്കുകയും ചെയ്തു. 1960 കളിൽ, ദി അലാസ്കൻസ്, ദി റോറിംഗ് 20 പോലുള്ള ടെലിവിഷൻ പരമ്പരകളിൽ ശ്രദ്ധേയ വേഷങ്ങൾ ചെയ്ത ഡൊറൊത്തി പ്രോവിന്റെ പ്രധാന കഥാപാത്രങ്ങളിൽ ഗുഡ് നെയ്ബർ സാം (1964), ദാറ്റ് ഡാർൺ ക്യാറ്റ്! (1965), കിസ് ദി ഗേൾസ് ആന്റ് മേക്ക് ദെം ഡൈ (1966), ഹുസ് മൈൻഡിംഗ് ദി മിന്റ്? (1967), നെവർ എ ഡൾ മൊമെന്റ് (1968) എന്നീ ചിത്രങ്ങളിലെ വേഷങ്ങളും ഉൾപ്പെടുന്നു. 1968 ൽ ചലച്ചിത്ര-ടെലിവിഷൻ മേഖലയിലെ സംവിധായകനായിരുന്ന റോബർട്ട് ഡേയെ വിവാഹം കഴിച്ച പ്രൊവിൻ മിക്കവാറും അഭിനയരംഗത്തുനിന്നു വിരമിച്ചതായി പറയാം. 2010 ഏപ്രിൽ 25 ന് വാഷിംഗ്ടണിലെ ബ്രെമെർട്ടണിൽവച്ച് എംഫസിമ രോഗം ബാധിച്ചാണ് അവർ മരണമടഞ്ഞത്.
മഡോണ ആന്റ് ചൈൽഡ് വിത് ആൻ ആപ്പിൾ
1480-ൽ കാർലോ ക്രിവെല്ലി വരച്ച ടെമ്പറ സ്വർണ്ണപാനൽ ചിത്രമാണ് മഡോണ ആന്റ് ചൈൽഡ് വിത് ആൻ ആപ്പിൾ. ഇപ്പോൾ ലണ്ടനിലെ വിക്ടോറിയ ആന്റ് ആൽബർട്ട് മ്യൂസിയത്തിൽ ജോൺസ് ശേഖരണത്തിന്റെ ഭാഗമായി പ്രവേശിച്ചു. അതിന്റെ മുമ്പത്തെ തെളിവ് അജ്ഞാതമാണ്. ചിത്രത്തിൽ OPVS CAROLI CRIVELLI VENETI എന്ന് ഒപ്പിട്ടിരിക്കുന്നു.
ഡൊറോത്തി പ്രൊവിൻ
ആദ്യകാലം
തെക്കൻ ഡക്കോട്ടയുടെ തെക്കുപടിഞ്ഞാറൻ ഭാഗത്തുള്ള ഡെഡ്‍വുഡിൽ വില്യം, ഐറിൻ പ്രൊവിൻ എന്നിവരുടെ പുത്രിയായി ജനിച്ച പ്രൊവിൻ, മാതാപിതാക്കൾ നിശാക്ലബ്ബ് നടത്തിയിരുന്ന വാഷിംഗ്ടണിലെ സിയാറ്റിലിലാണ് വളർന്നത്. സിയാറ്റിലിലെ വാഷിംഗ്ടൺ സർവകലാശാലയിൽ വിദ്യാഭ്യാസത്തിനു ചേർന്ന പ്രോവിൻ 1957 ൽ തിയേറ്റർ ആർട്‌സ് എന്ന വിഷയത്തിൽ അവിടെനിന്ന് ബിരുദം നേടി. അവിടെയായിരിക്കവേ, വനിതകളുടെ പൊതുതാത്പര്യ സംഘമായിരുന്ന ആൽഫ ഗാമ ഡെൽറ്റയിലും അവർ അംഗമായിരുന്നു. വാഷിംഗ്ടണിൽ, ആഴ്ചയിൽ 500 ഡോളർ വീതം ശമ്പളത്തിൽ വാർണർ ബ്രദേഴ്സ് കൂലിക്കെടുക്കുന്നതുവരെയുള്ള കാലം ഒരു പ്രാദേശിക ടെലിവിഷൻ സ്റ്റേഷനിൽ ഒരു ക്വിസ് പ്രോഗ്രാമിനുള്ള സമ്മാനങ്ങൾ കൈമാറുന്ന ജോലിയിലേർപ്പെട്ടിരുന്നു. ഹോളിവുഡിൽ 1958 ൽ പുറത്തിറങ്ങിയ ദി ബോണി പാർക്കർ സ്റ്റോറി എന്ന ചലച്ചിത്രത്തിൽ അഭിനയിക്കാൻ ഇക്കാലത്ത് അവസരം ലഭിച്ചു. അതേ വർഷംതന്നെ എൻ‌ബി‌സി വെസ്റ്റേൺ ടെലിവിഷൻ പരമ്പരയായ വാഗൺ ട്രെയിനിന്റെ "ദി മാരി ഡുപ്രീ സ്റ്റോറി" എന്ന എപ്പിസോഡിൽ അവർ അപ്രധാന ഭാഗത്ത് പ്രത്യക്ഷപ്പെട്ടു. 1959-ൽ ലൂ കോസ്റ്റെല്ലോയുടെ അവസാനത്തെ ചലച്ചിത്രമായിരുന്ന 30 ഫൂട്ട് ബ്രൈഡ് ഓഫ് കാൻഡി റോക്ക് എന്ന ചിത്രത്തിലേയും താരമായിരുന്നു അവർ. അതേ വർഷം തന്നെ വാഗൺ ട്രെയിൻ പരമ്പരയുടെ "മാത്യു ലോറി സ്റ്റോറി" എന്ന എപ്പിസോഡിന്റെ ആദ്യാവസാനം പ്രത്യക്ഷപ്പെട്ടു.
മഡോണ ആന്റ് ചൈൽഡ് വിത് ആൻ ആപ്പിൾ
സാധാരണയായി ആർട്ടിസ്റ്റിന്റെ ലെന്റി മഡോണയ്ക്കും അങ്കോണ മഡോണ ആന്റ് ചൈൽഡിനും ഇടയിൽ ഡേറ്റിംഗിന്റെ അടിസ്ഥാനത്തിൽ ഇത് സ്വകാര്യ ഭക്തിക്കായി നിർമ്മിച്ചതാണ്. വെനീസിലെ ഒരു സ്വകാര്യ ശേഖരത്തിൽ ഓരോന്നും (1915 ൽ ടെസ്റ്റി കണ്ടതാകാം), ബെർലിനിലെ ബ്രാച്ച് ശേഖരം, വെനീസിലെ മ്യൂസിയോ ഡെല്ലാ ക'ഡോറോ (വ്യത്യസ്‌തതയോടെ ക്രിവെല്ലി സ്കൂൾ), അതേസമയം ഒരെണ്ണം ഇപ്പോൾ ന്യൂയോർക്കിലുള്ള വിയന്നയിലെ ഐസ്‌ലർ ശേഖരം (1927 ൽ ഡ്രേ വരച്ച മാസ്റ്റർ ഓഫ് ബ്രെറ പ്രെഡെല്ലയുടെ വ്യതിയാനങ്ങൾക്കൊപ്പം) തുടങ്ങി നിരവധി പകർപ്പുകൾ അറിയപ്പെടുന്നു.
ഡൊറോത്തി പ്രൊവിൻ
വ്യക്തിജീവിതവും മരണവും
1968 ൽ പ്രോവിൻ ചലച്ചിത്ര-ടെലിവിഷൻ സംവിധായകൻ റോബർട്ട് ഡേയെ വിവാഹം കഴിച്ചതോടെ ടെലിവിഷനിൽ ഇടയ്ക്കിടെ മാത്രം അതിഥി വേഷങ്ങൾ അവതരിപ്പിച്ചുകൊണ്ട് അഭിനയരംഗത്തുനിന്ന് മെല്ലെ വിരമിച്ചു. 1990 ൽ വാഷിംഗ്ടണിലെ ബെയ്ൻബ്രിഡ്ജ് ദ്വീപിലേക്ക് താമസം മാറിയ അവർ അവിടെ തിൻറെ പുത്രനോടൊപ്പം വിശ്രമ ജീവിതം നയിച്ചു. പ്രോവിൻ ശിഷ്ടകാലം വായനയോടും സിനിമയോടും കമ്പം പുലർത്തുകയും ഇടയ്ക്കിടെ ഭർത്താവിനൊപ്പം ദ്വീപിന് ചുറ്റും സഞ്ചരിക്കുന്നതിൻ ആനന്ദം കണ്ടെത്തുകയും ചെയ്തു. 2010 ഏപ്രിൽ 25 ന് വാഷിംഗ്ടണിലെ ബ്രെമെർട്ടണിൽവച്ച് പ്രോവിൻ എംഫിസിമ ബാധിച്ചാണ് മരണമടഞ്ഞത്.
അവലംബം
വർഗ്ഗം:അമേരിക്കൻ നടിമാർ വർഗ്ഗം:2010-ൽ മരിച്ചവർ വർഗ്ഗം:1935-ൽ ജനിച്ചവർ
ഷിപ്രാനദി
ലഘുചിത്രം| മൺസൂൺ കാലത്ത് [[ഉജ്ജയിൻ|ഉജ്ജയിനിയിൽഷിപ്രാ നദിയുടെ തീരത്ത്  ഒരു പൂജ]] മധ്യ ഇന്ത്യയിലെ മധ്യപ്രദേശിലെ ഉജ്ജൈനി തീരത്തുള്ള ഒരു നദിയാണ് ക്ഷിപ്ര എന്നറിയപ്പെടുന്ന ഷിപ്ര. ധാർ ജില്ലയുടെ വടക്ക് ഭാഗത്ത് നിന്ന് ഉത്ഭവിക്കുന്ന നദി, മാൾവ പീഠഭൂമിയിലൂടെ വടക്കോട്ട് ഒഴുകി മന്ദ്‌സൗർ ജില്ലയിലെ എംപി-രാജസ്ഥാൻ അതിർത്തിയിൽ ചമ്പൽ നദിയിൽ ചേരുന്നു. ഹിന്ദുമതത്തിലെ പുണ്യനദികളിൽ ഒന്നാണിത്. വിശുദ്ധ നഗരമായ ഉജ്ജയിൻ അതിന്റെ കിഴക്കൻ തീരത്താണ് സ്ഥിതി ചെയ്യുന്നത്. ഓരോ 12 വർഷം,കൂടുമ്പോൾ ഉജ്ജൈനി യിലെ  വിപുലമായ നദീതീരത്തെ  കുംഭ മേള നടക്കുന്നു. നദിയിലെ ദേവതയായ ക്ഷിപ്ര തീർത്ത് ഓരോ വർഷവും ആഘോഷങ്ങൾ നടക്കാറുണ്ട്.. ഷിപ്ര നദിയുടെ തീരത്ത് നൂറുകണക്കിന് ഹിന്ദു ആരാധനാലയങ്ങളുണ്ട്.
ശിപ്ര ഒരു വറ്റാത്ത നദിയാണ്. മുമ്പ് നദിയിൽ ധാരാളം വെള്ളമുണ്ടായിരുന്നു. മൺസൂൺ കഴിഞ്ഞ് രണ്ട് മാസങ്ങൾക്ക് ശേഷം നദിയുടെ ഒഴുക്ക് നിലച്ചിരിക്കുകയാണ്.
വിഷ്ണുവിന്റെ എട്ടാമത്തെ അവതാരമായ ഭഗവാൻ കൃഷ്ണൻ പഠിച്ചിരുന്ന സന്ദീപനി മുനിയുടെ ആശ്രമം ശിപ്രയുടെ തീരത്താണ്.
പുറംകണ്ണികൾ
<templatestyles src="Module:Coordinates/styles.css"> വർഗ്ഗം:ഇന്ത്യയിലെ നദികൾ വർഗ്ഗം:മധ്യപ്രദേശിലെ നദികൾ
കാരിച്ചാൽ
വീയപുരം ഗ്രാമപഞ്ചായത്തിൽ ഹരിപ്പാടിനും എടത്വക്കും ഇടയിൽ ഉള്ള ഒരു ഗ്രാമമാണ് കാരിച്ചാൽ .
കോളറ വാക്സിൻ
കോളറയെ ഫലപ്രദമായി തടയുന്നതിനുള്ള വാക്സിനാണ് കോളറ വാക്സിൻ (Cholera vaccines). കോളറ വാക്സിനെടുത്തതിന്റെ ആദ്യ ആറു മാസങ്ങളിൽ 85%വും ആദ്യവർഷങ്ങളിൽ 50-60% വരെയും ഫലപ്രദമാണ്. രണ്ടു വർഷത്തിനു ശേഷം ഫലപ്രാപ്തി 50% ത്തിനും കുറവായിരിക്കും. ഭൂരിഭാഗം ജനങ്ങൾക്കും കോളറവവാക്സിൻ നൽകുന്നതിന്റെ പ്രയോജനം ആ കൂട്ടത്തിലെ പ്രധിരോധ വാക്സിൻ എടുക്കാത്തവർക്കും പരോക്ഷമായി ലഭിക്കാറുണ്ട്. ലോകാരോഗ്യസംഘടനയുടെ ശുപാർശ പ്രകാരം സാധാരണയായി രണ്ട് ഡോസോ അല്ലെങ്കിൽ  മൂന്നു ഡോസോ ആയി വായിലൂടെയാണ് വാക്സിൻ നൽകിവരുന്നത്. കുത്തിവെക്കുന്ന തരത്തിലുള്ള കോളറ വാക്സിൻ ചിലയിടങ്ങളിൽ ലഭ്യമാണെങ്കിലുംലോകത്തിൽ എല്ലായിടങ്ങളിലും ഇത്തരത്തിലുള്ള വാക്സിൻ ലഭ്യമല്ല.
വായയിലൂടെ നൽകുന്ന ലഭ്യമായ കോളറ വാക്സിനുകളായ WC-rBS ഉം BivWC പൊതുവെ സുരക്ഷിതമായ വാക്സിനുകളാണ്. വാക്സിൻ നൽകിയതിനു ശേഷം രൂക്ഷമല്ലാത്ത വയറുവേദന അല്ലെങ്കിൽ വയറിളക്കം സംഭവിക്കാം. ഗർഭിണികൾക്കും പ്രതിരോധശക്തി തീരെ കുറവുള്ളവർക്കും കോളറ വാക്സിൻ സുരക്ഷിതമാണ്. 60 ൽ കൂടുതൽ രാജ്യങ്ങളിൽ കോളറവാക്സിൻ ഉപയോഗിക്കാനുള്ള അനുമതിയുണ്ട്. കോളറ സാധാരണയുള്ള രാജ്യങ്ങളിൽ വാക്സിന്റെ വില അതിന്റെ നിർമ്മാണചിലവിനെ അപേക്ഷിച്ച് മതിയായ വിലയ്ക്ക് ലഭ്യമാണ്.
1800കളുടെ അവസാനത്തിലാണ് ആദ്യമായി കോളറയ്ക്കെതിരെ വാക്സിനുകൾ ഉപയോഗിച്ചു തുടങ്ങിയത്. പരീക്ഷണശാലകളിൽ വികസിപ്പിച്ചെടുത്ത വാക്സിനുകളാണ് അന്ന് വ്യാപകമായി ഉപയോഗിക്കപ്പെട്ടത്. 1990 കളിലാണ് കോളറ വാക്സിൻ വായിലൂടെ നൽകുന്ന തുള്ളിമരുന്നു രൂപത്തിലുള്ള ഓറൽ വാക്സിനുകൾ നിലവിൽ വന്നത്. ലോകാരോഗ്യസംഘടനയുടെ അടിസ്ഥാന മരുന്നുകളുടെ മാതൃകാ പട്ടിക ഉൾപ്പെടുന്ന ആരോഗ്യ വ്യവസ്ഥക്ക് ആവശ്യമായ അടിസ്ഥാന മരുന്നുകളിലൊന്നാണിത്. 0.1 യു.എസ് ഡോളറിനും നും 4.0 യു.എസ് ഡോളറിനും ഇടയ്ക്കാണ് കോളറ വാക്സിന്റെ വില.
ചികിത്സാഉപയോഗങ്ങൾ
കോളറ തടയുന്നതിനായി പരമ്പരാഗതമായി നടത്തി വരുന്ന സുരക്ഷിത ജലവിതരണം, വിസർജ്യസംസ്കരണം, വ്യക്തി ശുചിത്വം മുതലായ മാർഗങ്ങൾക്കു പുറമെ കോളറ തുള്ളിമരുന്നു നൽകുന്നതിലൂടെയും കോളറ പകർന്നു പിടിക്കുന്നത് നിയന്ത്രിക്കുന്നു.
കോളറ അസുഖബാധ ഉയർന്ന തോതിൽ സ്ഥിതീകരിച്ച പ്രദേശങ്ങളിലേക്ക്  സന്ദർശിക്കുന്ന സഞ്ചാരികൾ കോളറ വാക്സിൻ കൂടുതലായി ഉപയോഗിക്കാറുണ്ട്. ഈ വാക്സിനേഷൻ വഴി 100% പ്രതിരോധശേഷി നൽകാത്തതുകൊണ്ടു തന്നെ കോളറ അസുഖബാധിത പ്രദേശങ്ങളിൽ സന്ദർശിക്കുമ്പോൾ വാക്സിനേഷനു പുറമെ ഭക്ഷ്യ ശുചിത്വ മുൻകരുതലുകളും കൈകൊള്ളേണ്ടതുണ്ട്.
കുത്തിവെപ്പ്
കോളറ പ്രതിരോധകുത്തിവെപ്പ് അപൂർവ്വമായാണ് ഉപയോഗിക്കുന്നത്. കോളറ രോഗബാധ  വ്യാപകമായി സംഭവിക്കുന്ന പ്രദേശങ്ങളിൽ കുത്തിവെപ്പ് ഫലപ്രദമാണ്.
അവലംബം
വർഗ്ഗം:വാക്സിനുകൾ വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
ആബാദി ബാനു ബീഗം
ഇന്ത്യൻ സ്വാതന്ത്ര സമര പോരാളികളായിയിരുന്ന അലി സഹോദരന്മാരുടെ (മൗലാനാ മുഹമ്മദ് അലി, മൗലാനാ ഷൗകത്ത് അലി) മാതാവും സ്വാതന്ത്ര സമരത്തിൽ സജീവമായി പങ്കെടുത്ത ഒരു വനിതയുമാണ് ബീ അമ്മൻ, ബീ അമ്മ എന്നീ പേരുകളിൽ അറിയപ്പെടുന്ന ആബാദി ബാനു ബീഗം.
ജീവിതരേഖ
ഉത്തരേന്ത്യയിലെ റാംപൂർ സ്റ്റേറ്റിൽ സംസ്കാരസമ്പന്നമായ കുടുംബത്തിലെ അംഗമായിരുന്നു ഇവർ. ഭർത്താവായ അബ്ദുൽ അലിഖാൻ അന്നത്തെ റാംപൂർ നവാബിന്റെ ഉദ്ദ്യോഗസ്ഥനായിരുന്നു. മുഗൾ ചക്രവർത്തിമാരുടെ സവിച കുടുംബത്തിൽപ്പെട്ടവരും സംസ്കാര സമ്പന്നയുമായിരുന്നു ആബാദി ബാനു ബീഗം. 27-ാം വയസ്സിൽ വിധവയായിത്തീർന്ന അവർ പുത്രൻമാർക്ക് വേണ്ടത്ര വിദ്യാഭ്യാസം നല്കുന്നതിൽ ശ്രദ്ധകേന്ദ്രീകരിച്ചു. ധീരതകൊണ്ട് വിഖ്യാതയായ വനിതയായിരുന്നു ബീ അമ്മാൻ. ഇവർ ആദ്യകാലഘട്ടങ്ങളിൽ പുത്രന്മാരുമായി പൊതു പ്രവർത്തനരംഗത്ത് സഹകരിച്ചു പ്രവർത്തിക്കുകയും പല പ്രദേശങ്ങളും സന്ദർശിച്ച് സ്വാതന്ത്ര്യസമരത്തിനു ജനങ്ങളെ പ്രേരിപ്പിക്കുകയും ചെയ്തു. സ്വാതന്ത്ര സമരകാലത്ത് പ്രശസ്തമായ ഗാന്ധി തൊപ്പി രൂപകൽപ്പന ചെയ്തത് ഇവരാണ്. ഹിന്ദു മുസ്ലിം മൈത്രിയുടെ അംബാസഡറായിരുന്നു. സരോജിനി നായിഡു കോൺഗ്രസ്, ലീഗ്, ഖിലാഫത്ത്, സ്വദേശി സമ്മേളനങ്ങളിൽ അക്ഷീണം പ്രയത്നിക്കുകയായിരുന്നു. വെള്ളക്കാരെ കരിങ്കൊള്ളക്കാരെന്ന് അന്നത്തെ സി.ഐ.ഡി ഡയറക്ടർ സർ ചാൾസിന്റെ മുഖത്തുനോക്കി പറഞ്ഞ ധീരതക്ക് ഉടമയാനിവർ. ഖിലാഫത്ത് പ്രസ്ഥാനത്തിന്റെ മുൻ നിര പ്രവർത്തകയായിരുന്നു അവർ. 1922ലെ ഖിലാഫത്ത് സമ്മേളനത്തിൽ ഇവർ തലശ്ശേരിയിൽ എത്തി പങ്കെടുത്തിരുന്നു.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1850-ൽ ജനിച്ചവർ വർഗ്ഗം:1924-ൽ മരിച്ചവർ വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ബ്രിട്ടീഷ് ഇന്ത്യയിലെ വ്യക്തികൾ
ഖഗോളനിർദ്ദേശാങ്കങ്ങൾ
ജ്യോതിശാസ്ത്രത്തിലും ഖഗോളബലതന്ത്രത്തിലും ഒരു ഖഗോളവസ്തുവിന്റെ സ്ഥാനം, അകലം എന്നിവ നിർണ്ണയിക്കുന്നതിനു് വ്യത്യസ്ത നിർദ്ദേശാങ്കസമ്പ്രദായങ്ങൾ ഉപയോഗിക്കുന്നു. ദൂരം ഉൾപ്പെടെ കണക്കിലെടുക്കാവുന്ന ത്രിമാനഭാവത്തിലുള്ള രീതികളും ദൂരത്തിനു് പ്രാധാന്യമില്ലാതെ, ദിശ മാത്രം പരിഗണിക്കുന്ന രീതികളും നിലവിലുണ്ടു്.
മുഖ്യമായും അഞ്ചുതരത്തിലുള്ള നിർദ്ദേശാങ്കരീതികളാണു് ഖഗോളശാസ്ത്രങ്ങളിൽ ഉപയോഗിക്കുന്നതു്. എല്ലാ രീതികളിലും ലംബമായോ തിരശ്ചീനമായോ ഒരു അടിസ്ഥാനതലവും ആ തലത്തിൽ നിന്നും അഭിലംബം(normal) ആയ രണ്ടു ധ്രുവബിന്ദുക്കളും ഉണ്ടായിരിക്കും. നിർദ്ദേശാങ്കങ്ങളുടെ ചട്ടക്കൂടിന്റെ മൂലബിന്ദു (Origin) ഭൂമിയുടെ കേന്ദ്രമോ നിരീക്ഷകന്റെ സ്വന്തം സ്ഥാനമോ ആയിരിക്കാം. ധ്രുവങ്ങളെ തമ്മിൽ ബന്ധിപ്പിക്കുന്ന രേഖ അടിസ്ഥാനതലത്തിനു ലംബമായി കടന്നുപോകുന്നു.
ഇതും കാണുക
ഭൂമിശാസ്ത്രനിർദ്ദേശാങ്കവ്യവസ്ഥ
അവലംബം
വർഗ്ഗം:ഖഗോള നിർദ്ദേശാങ്കങ്ങൾ
ദി ഗോൾഡൻ ബ്രാഞ്ച്
മാഡം ഡി ഓൾനോയ് എഴുതിയ ഒരു ഫ്രഞ്ച് ഇസാഹിത്യ യക്ഷിക്കഥയാണ് ഗോൾഡൻ ബ്രാഞ്ച്. ആൻഡ്രൂ ലാങ് ഈ കഥ റെഡ് ഫെയറി ബുക്കിൽ ഉൾപ്പെടുത്തിയിരുന്നു.
പാരമ്പര്യം
പതിനെട്ടാം നൂറ്റാണ്ടിന്റെ അവസാനത്തെ കഥയുടെ വിവർത്തനത്തിൽ ദി ഗോൾഡൻ ബൊഫ് എന്ന് പേരിട്ടു.
ഡി ഓൾനോയിയുടെ തൂലികയിൽ നിന്ന് ജെയിംസ് പ്ലാഞ്ചെ രചിച്ച സ്റ്റേജിനുവേണ്ടി രചിച്ച കഥകളിൽ ഒന്നായിരുന്നു ഇത്. തന്റെ ദി ഗോൾഡൻ ബ്രാഞ്ച് എന്ന നാടകത്തിന്റെ അടിസ്ഥാനമായി അദ്ദേഹം ഈ കഥ ഉപയോഗിച്ചു.
പുറംകണ്ണികൾ
വർഗ്ഗം:നാടോടിക്കഥകൾ
നോട്ട്ഓൾമെൻ
നോട്ട്ഓൾമെൻ (#NotAllMen) ഒരു ജനപ്രീതിയാർജ്ജിച്ച ഇന്റെർനെറ്റ് മീം ആണ്. എല്ലാ പുരുഷന്മാരും അങ്ങനെയല്ല-not all men are like that, എന്നതിന്റെ ചുരുക്കിയ ഹാഷ്ടാഗ് പതിപ്പാണിത്. ചിലപ്പോൾ ഇത് NAMALT എന്ന് ചുരുക്കി എഴുതാറുണ്ട്.
മുൻ കാലങ്ങളിൽ ഈ പ്രയോഗം നിരാശയെ സൂചിപ്പിക്കുന്നതായിരുന്നു എങ്കിൽ 2014 ന്റെ തുടക്കം മുതൽ സാധാരണയായി കളിയാക്കി പ്രയോഗിക്കുന്ന ശൈലിയായി മാറി. ലൈംഗിക ആക്രമണങ്ങളെക്കുറിച്ചുള്ള ചർച്ചകളിൽ നിന്ന് വ്യതിചലിപ്പിക്കുന്നതിനായി പുരുഷന്മാരുടെ പെരുമാറ്റത്തെ സാമാന്യവൽക്കരിക്കുന്നതിനെതിരെ എന്ന മട്ടിൽ ഈ പ്രയോഗം ഉപയോഗിക്കുന്നത് വിമർശിക്കപ്പെട്ടു.
ഉൽഭവം
ലിംഗനീതിയെക്കുറിച്ചുള്ള ചർച്ചകളിൽ വിമർശനങ്ങളെ ചെറുക്കുന്നതിന് ഒരു പതിറ്റാണ്ടിലധികമായി പൊതുവായി ഉപയോഗിക്കുന്ന ന്യായീകരണമാണ് "എല്ലാ പുരുഷന്മാരും അങ്ങനെയല്ല-not all men are like that" എന്നത്. 2013ന് മുൻപ് "എല്ലാ പുരുഷന്മാരും അങ്ങനെയല്ല" എന്നത് ചർച്ച അവതാളത്തിലാക്കുന്ന തന്ത്രമായി കരുതപ്പെട്ടിരുന്നില്ല. ഫെമിനിസ്റ്റ് ബ്ലോഗർമാർ ചൂണ്ടിക്കാണിച്ചിരുന്ന സൂത്രങ്ങൾ "'പുരുഷന്മാരുടെ കാര്യമോ-what about the men?' 'പുരുഷമേധാവിത്തം പുരുഷന്മാരെയും പീഡിപ്പിക്കുന്നു-patriarchy hurts men too' —ഒഴിവാക്കുകയല്ല, ഉൾപ്പെടുത്തുകയാണ് വേണ്ടതെന്നുള്ള ആഹ്വാനങ്ങൾ" എന്നിവയായിരുന്നു. "ഫെമിനിസ്റ്റ് വാദങ്ങളെ പ്രതിരോധിക്കാനുള്ള വഴിയായിട്ടാണ് "എല്ലാ പുരുഷന്മാരും അങ്ങനെയല്ല" എന്ന വാദങ്ങൾ തുടങ്ങിയത്.  ഈ വാദങ്ങളെ സ്ത്രീസമത്വവാദികൾ പൊതുവിൽ തള്ളിക്കളയുന്നു. 2011 മുതൽ ട്വിറ്ററിൽ #NotAllMen ഹാഷ്ടാഗ് ഉപയോഗിക്കപ്പെട്ടിട്ടുണ്ട്. ഹാഷ്ടാഗ് ആയിരുന്നില്ലെങ്കിലും ഈ ശൈലി ഉപയോഗിച്ചുള്ള ആദ്യത്തെ വൈറൽ ട്വീറ്റ് 2013 ഫെബ്രുവരിയിൽ ഷഫീക്കാ ഹഡ്സൺന്റെ "ഞാൻ:പുരുഷന്മാരും ആൺകുട്ടികളും ഞങ്ങളെ ശ്രദ്ധിക്കാതിരിക്കാനുള്ള സാമൂഹ്യ നിർദ്ദേശം കിട്ടിയിട്ടുള്ളവരാണ്. അവർക്ക് കിട്ടിയിട്ടുള്ള ശിക്ഷണം ഞങ്ങൾ സംസാരിക്കുമ്പോൾ ഇടപെടാൻ- ഏതെങ്കിലും ഒരു പുരുഷൻ: എല്ലാ പുരുഷന്മാരും അങ്ങനെയല്ല" ("ME: Men and boys are socially instructed to not listen to us. They are taught to interrupt us when we- RANDOM MAN: Excuse me. Not ALL men.") എന്ന ട്വീറ്റ് ആയിരുന്നു. പുരുഷന്മാരുടെ പെരുമാറ്റത്തെ വിമർശിക്കുന്ന സംവാദത്തിൽ സ്ഥിരമായി ഇടിച്ചുകയറുന്ന "Not-All-Man" വാദങ്ങളെ മാറ്റ് ലുബ്ചൻസ്കി 2014 ഏപ്രിൽ 14 ന് ഒരു കോമിക്കിൽ ഹാസ്യാനുകരണമായി അവതരിപ്പിച്ചിരുന്നു. ലുബ്ചൻസ്കിയുടെ കോമിക്ക് ഒട്ടേറെ പുരുഷന്മാരായ പ്രശസ്തവ്യക്തികൾ റീട്വീറ്റ് ചെയ്യുകയും മറ്റുതരത്തിൽ പങ്കുവെക്കുകയും ചെയ്തു.
2014ലെ ഇസ്ല വിസ്റ്റ കൊലപാതകങ്ങൾ
ഇസ്ല വിസ്റ്റ കൊലപാതകങ്ങൾക്ക് മുൻപ് തന്നെ ട്വിറ്റർ ഉപയോക്താവായ സാസിക്രാസ്(Sassycrass) #NotAllMen ഹാഷ്ടാഗ് സൃഷ്ടിച്ചിരുന്നു. ഈ സംഭവത്തിൽ കൊലയാളി സ്ത്രീകൾക്കെതിരെ വെറുപ്പ് പ്രകടിപ്പിച്ചശേഷം ശേഷം ഹാഷ്ടാഗിന് പിന്തുണ കൂടി. അജ്ഞാതയായ ഒരു ട്വിറ്റർ ഉപയോക്താവ് എല്ലാ പുരുഷന്മാരും ലിംഗഭേദ ചിന്ത ഉള്ളവരല്ലെങ്കിലും എല്ലാ സ്ത്രീകളും സ്ത്രീ വിരുദ്ധതയും ലിംഗഭേദ ചിന്തയും കാരണം ബുദ്ധിമുട്ടുന്നുണ്ട് എന്ന് സൂചിപ്പിക്കുന്ന "എല്ലാസ്ത്രീകളും"(#YesAllWomen) എന്ന ഹാഷ്ടാഗ് #NotAllMen ഹാഷ്ടാഗിന് മറുപടിയായി സൃഷ്ടിച്ചു. ഈ പുതിയ ഹാഷ്ടാഗ് സാമൂഹ്യമാധ്യമങ്ങളിൽ സ്ത്രീകൾ ലിംഗവിവേചനങ്ങളുടെയും അതിക്രമങ്ങളുടെയും അനുഭവങ്ങൾ പങ്കുവെക്കാനായി ഉപയോഗിച്ചു തുടങ്ങി. കൊലപാതക പരമ്പരയ്ക്ക് ശേഷം ആക്രമിയുടെ ഇന്റർനെറ്റ് പ്രവർത്തനം സ്ത്രീവിരുദ്ധത വ്യക്തമാക്കുന്നതായിരുന്നു. സ്ത്രീകളോടുള്ള  വെറുപ്പ് കൊലപാതകങ്ങൾക്ക് പിന്നിലുള്ള ഒരു ഘടകമായി ചൂണ്ടിക്കാട്ടപ്പെട്ടു. ഈ സംഭവത്തെത്തുടർന്ന്  എല്ലാ പുരുഷന്മാരും  ഇത്തരം കുറ്റകൃത്യങ്ങൾ ചെയ്യുന്നവരല്ല("not all men") എന്ന് ചില ട്വിറ്റർ ഉപയോക്താക്കൾ ചൂണ്ടിക്കാട്ടി.
ബംഗലുരു സംഭവം
പുതുവർഷത്തലേന്നത്തെ ആഘോഷങ്ങൾക്കിടയിൽ ബംഗളൂരുവിൽ കൂട്ടമായി സ്ത്രീകളെ പീഡിപ്പിച്ച സംഭവത്തിന് ശേഷം  #NotAllMen ട്വിറ്ററിൽ പിന്തുണയാർജിച്ചു. സ്ത്രീകൾ ഇതിനോട് രോഷത്തോടെയാണ് പ്രതികരിച്ചത്. ഒട്ടേറെ ഇന്ത്യൻ സ്ത്രീ സമത്വവാദികൾ സ്ത്രീകളും ശക്തമായി വിമർശിക്കുകയും #YesAllWomen ഹാഷ്ടാഗിലൂടെ പ്രതികരിക്കുകയും ചെയ്തു.
പ്രയോഗം
ഈ ശൈലി സ്ത്രീസമത്വവാദികൾ തിരികെ കയ്യടക്കുകയും അതിനെ തെറ്റായ ചിന്തയുടെ സർവവ്യാപകശേഷിയെ ഹാസ്യാനുകരണത്തിലൂടെ വ്യക്തമാക്കാൻ കഴിയുന്ന മീം ആക്കി മാറ്റുകയും ചെയ്തു എന്ന് കെൽസി മക്കിന്നി വോക്സിൽ എഴുതുന്നു. ഈ ഹാഷ്ടാഗിനെപ്പറ്റി ഹിലരി ഡി മെന്ന ദിസ് മാഗസിനിൽ എഴുതിയ വിശദീകരണത്തിൽ എല്ലാ പുരുഷന്മാരും അങ്ങനെയല്ല എന്നു പറയുന്നത് കൊണ്ട് കാര്യമില്ല. നമ്മൾ ശ്രദ്ധിക്കാൻ തയ്യാറാവുകയും പുനർവിചിന്തനം നടത്തുകയും വേണം എന്നു പറയുന്നു. ഫിൽ പ്ലെയിറ്റ് സ്ലേറ്റ് മാഗസിനിൽ ഇങ്ങനെ എഴുതി: "സ്ത്രീ സമത്വ നീക്കങ്ങളെ തകിടം മറിക്കുന്നതല്ല ഈ പ്രയോഗം; മറിച്ച് സ്ത്രീ സമത്വവാദവും പുരുഷവിദ്വേഷവും തമ്മിൽ വേർതിരിക്കുകയാണ് ചെയ്യുന്നത്" എന്നാണ് ഇന്ത്യാ ടൈംസിൽ സുമീത് കേശ് വാനി പറഞ്ഞത്
പുറത്തേക്കുള്ള കണ്ണികൾ
വർഗ്ഗം:ഫെമിനിസം
അംബിക ശ്രീനിവാസൻ
മലേഷ്യയിലെ പ്രസിദ്ധയായ ഒരു അഭിഭാഷകയും മനുഷ്യാവകാശപ്രവർത്തകയും 2009 -ൽ അമേരിക്കയിലെ അന്താരാഷ്ട്ര മഹിളാ‌ധൈര്യപുരസ്കാരം ലഭിച്ച എട്ടുപേരിൽ ഒരാളുമാണ് '''അംബിക ശ്രീനിവാസൻ. (Dato' Ambiga Sreenevasan''') (ജനനം 1956). മുൻപൊ ഇവർ 2007-2009 വരെ മലേഷ്യൻ ബാർ കൗൺസിൽ അധ്യക്ഷയായി പ്രവർത്തിച്ചിട്ടുണ്ട്.
അവലംബം
വർഗ്ഗം:1956-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ധീരതയ്ക്കുള്ള അന്താരാഷ്ട്ര വനിതാ പുരസ്കാരം ലഭിച്ചവർ
കാറ്റി, മാലി
ആഫ്രിക്കൻ രാജ്യമായ മാലിയിലെ ഒരു പട്ടണമാണു കാറ്റി. മാലിയുടെ തലസ്ഥാമനായ ബാമാകോയിൽ നിന്ന് 15 കിലോമീറ്റർ വടക്ക് പടിഞ്ഞാറ് മാറി കൗലി കോരോ പ്രവിശ്യയിലാണ് ഈ പട്ടണം സ്ഥിതി ചെയ്യുന്നത്. ഡാക്കർ - നൈഗർ റയില്പാത കാറ്റിയിലൂടെ കടന്നുപോകുന്നു. സമുദ്രനിരപ്പിൽ നിന്നും 481 മീറ്റർ ഉയരത്തിൽ നിലകൊള്ളുന്ന ഈ പട്ടണത്തിൽ 1, 15,000 ആളുകൾ താമസിക്കുന്നു.
അവലംബം
വർഗ്ഗം:മാലിയിലെ നഗരങ്ങൾ വർഗ്ഗം:ആഫ്രിക്കയിലെ പട്ടണങ്ങൾ
തെയ്യന്നം
മധ്യതിരുവിതാംകൂറിലെ പുലയ, കുറവ, പറയ സമുദായങ്ങൾക്കിടയിൽ നിലനിൽക്കുന്ന ഒരു അനുഷ്‌ഠാന കലാരൂപമാണ് തെയ്യന്നം. ഇത് പ്രധാനമായും മാവേലിക്കര, പന്തളം, ആലപ്പുഴയുടെ മറ്റ് ചില ഭാഗങ്ങൾ എന്നിവിടങ്ങളിലാണ് അവതരിപ്പിക്കപ്പെടുന്നത്. കൃഷിയുമായി ബന്ധപ്പെട്ട ഒരു കലാരൂപമാണ് ഇത്.
പ്രമേയം
മനുഷ്യൻ കാലങ്ങളായി പലതരം കൃഷികൾ ചെയ്യുന്നുണ്ടെങ്കിലും കൃഷിക്കാർക്ക്‌ നെൽക്കൃഷിയോടാണ്‌ കൂടുതൽ ആദരവ്‌ എന്നു കാണിക്കുന്ന ഒരു പ്രമേയമാണ്‌ ഈ കലാരൂപത്തിന്റേത്‌.
അവതരണം
നെൽ കൃഷിക്കായി പാടം ഉഴുതുമറിക്കുന്ന എട്ട് പുരുഷന്മാർക്ക്‌ ഭക്ഷണവുമായെത്തുന്ന സ്‌ത്രീകൾ ആ പാടത്ത് ഞാറുനടാൻ തുടങ്ങുന്നു. പിന്നെ അവരൊന്നിച്ച്‌ കൃഷിയും കൊയ്‌ത്തും മെതിയും നടത്തുന്നു. ഇങ്ങനെ കൃഷിയുടെ വിവിധഘട്ടങ്ങളാണ്‌ രംഗത്ത്‌ അവതരിപ്പിക്കുന്നത്‌. ഹാർമോണിയം, ഇടക്ക, തബല എന്നിവ തെയ്യന്നത്തിൽ ഉപയോഗിക്കുന്ന സംഗീത ഉപകരണങ്ങളാണ്.